title: Stevie Nicks

text: Nicks on kertonut, ettei aio kirjoittaa omaelämäkertaansa vielä pitkään aikaan välttääkseen loukkaamasta entisiä rakastajiaan ja näiden uusia vaimoja.


title: Stevie Nicks

text: Nicks harrastaa nykyisin piirtämistä, runoutta ja lukemista, erityisesti vampyyrikirjallisuutta.


title: Stevie Nicks

text: Nicks on vuoteen 2015 mennessä saanut sooloartistina seitsemän Grammy-ehdokkuutta ja kaksi American Music Award -ehdokkuutta. Rolling Stone -lehti nimesi hänet vuonna 2008 historian 98:nneksi suurimmaksi laulajaksi.


title: Lisäkilpirauhanen

text: Lisäkilpirauhasia () on neljä kappaletta ja ne sijaitsevat kilpirauhasen takapinnalla. Lisäkilpirauhaset ovat muodostuneet sikiökaudella nielun epiteelistä. Lisäkilpirauhaset kuuluvat elimistön umpieritysjärjestelmään eli ne ovat endokriinisia rauhasia ja ne erittävät verenkiertoon parathormonia eli lisäkilpirauhashormonia. Parathormonit lisäävät kalsium-ionien pitoisuutta veressä ja varmistavat näin luiden riittävän kalsiuminsaannin. Parathormonit lisäävät kalsium-ionien takaisinimeytymistä munuaisten tubuluksista sekä ne lisäävät ja aktivoivat osteoklasteja, jotka ovat luuta hajottavia soluja. Lisäkilpirauhasen liikatoiminta voi aiheuttaa osteoklastien liian aktivoitumisen seurauksen luukatoa eli osteoporoosia. Lisäkilpirauhasen vajaatoiminta puolestaan lisää osteopetroosin eli luiden liikakasvun vaaraa.


title: Kaksi kertaa enemmän

text: Kaksi kertaa enemmän on vuonna 2003 ilmestynyt Gimmelin kakkosalbumi. Se on myynyt platinaa. Albumilta on julkaistu singlet "Sydän pliis särkekää" ja "Harmaata lunta". Jälkimmäisestä tehtiin myös video.


title: Kaksi kertaa enemmän

text: Albumilla on Gimmelin jäsenten, Jenni Vartiaisen, Susanna Korvalan ja Ushma Karnanin soolokappaleet. Jennin on "Mustavalkoisuutta", Susannan "Salaa" ja Ushman "Soittolista".


title: Kaksi kertaa enemmän

text: Albumi nousi ensimmäisellä listaviikollaan Suomen albumilistan kakkoseksi, joka oli sen korkein listasijoitus. Levy pysyi kakkosena kolme viikkoa ja kaikkiaan 11 viikkoa listalla.


title: Kaksi kertaa enemmän

text: Levyä on myyty Suomessa yhteensä 50 428 kappaletta ja se on saanut platinaa.


title: Linda Ronstadt

text: Maria Linda Ronstadt (s. 15. heinäkuuta 1946 Tucson, Arizona Yhdysvallat) on yhdysvaltalainen laulaja. Hän aloitti uransa 1960-luvun lopulla Kaliforniassa folkrock-laulajana. Hän nousi tähteyteen vuonna 1974 ja on levyttänyt myös muun muassa popia, countrya ja mariachia. Ronstadt on voittanut kymmenen Grammya. Hän esiintyi viimeisen kerran vuonna 2009 ja on lopettanut uransa.


title: Linda Ronstadt

text: Ronstadt opiskeli Arizonan yliopistossa ja tapasi siellä kitaristi Bob Kimmelin. He muuttivat Los Angelesiin, missä he tapasivat kitaristi ja lauluntekijä Kenny Edwardsin ja perustivat yhtyeen nimeltä The Stone Poneys. Yhtyeestä tuli suosittu Kalifornian folk-lavoilla 1960-luvun lopulla, ja se sai pienen hitin Michael Nesmithin säveltämästä laulusta ”Different Drum”. Stone Poneys levytti kolme albumia ennen kuin Ronstadt lähti soolouralle vuonna 1968.


title: Linda Ronstadt

text: Ronstadtin kaksi ensimmäistä sooloalbumia "Hand Sown Home Grown" (1969) ja "Silk Purse" (1970) olivat honky-tonk-countrya. Kolmannen albumin "Linda Ronstadt" (1971) taustalla soitti yhtye, joista tuli myöhemmin Eagles. Albumi oli soundiltaan edellisiä albumeja pehmeämpää country rockia ja sisälsi muun muassa Jackson Brownen, Neil Youngin ja Eric Andersonin kirjoittamia folkrock-lauluja.


title: Linda Ronstadt

text: Ronstadtin neljäs albumi "Don’t Cry Now" (1973) kasvatti hänen suosiotaan, ja "Heart Like a Wheel" (1974) nosti Ronstadtin tähteyteen. Albumi nousi listaykköseksi ja myi yli kaksi miljoonaa kappaletta. Se sisälsi singlehitit ”You’re No Good”, ”When Will I Be Loved” ja ”It Doesn’t Matter Anymore”. Myös "Prisoner in Disguise" (1975) ja "Hasten Down the Wind" (1976) olivat myyntimenestyksiä.


title: Linda Ronstadt

text: Ronstadtin seuraavan albumin "Simple Dreams" (1977) soundi oli aiempaa rockmaisempi. Albumi nousi Ronstadtin uran menestyneimmäksi: se myi yli kolme miljoonaa kappaletta ja pysyi Yhdysvaltain listaykkösenä viiden viikon ajan.


title: Linda Ronstadt

text: "Living in the U.S.A." (1978) sisälsi uuden aallon tyylisiä kappaleita ja nousi listaykköseksi. "Mad Love" (1980) oli kokonaan uutta aaltoa ja sisälsi esimerkiksi kolme Elvis Costellon kappaletta. "Get Closer" (1982) ei sen sijaan enää yltänyt platinalevyksi kuten Ronstadtin edelliset albumit.


title: Linda Ronstadt

text: Ronstadt näytteli seuraavaksi Broadwaylla "Pirates of Penzance" -näytelmässä ja siitä tehdyssä elokuvassa. Albumi "What’s New" sisälsi popstandardeja ja oli jälleen menestys nousten listakolmoseksi. Myös Ronstadtin seuraavilla kahdella albumilla "Lush Life" (1984) ja "For Sentimental Reasons" (1986) oli rockia edeltäneen aikakauden poplauluja.


title: Linda Ronstadt

text: Ronstadt palasi nykypopiin "Fievel matkalla Amerikkaan" -elokuvan tunnuskappaleella ”Somewhere Out There” (1986), joka nousi singlelistan kakkoseksi. Seuraavana vuonna hän julkaisi countryalbumin "Trio" yhdessä Dolly Partonin ja Emmylou Harrisin kanssa. Albumin menestyksen johdosta kolmikko teki sille 12 vuotta myöhemmin seuraajan "Trio II".


title: Linda Ronstadt

text: Vuonna 1987 Ronstadt levytti perinteisiä meksikolaisia lauluja albumille "Canciones de Mi Padre". Vuonna 1989 hän julkaisi popalbumin "Cry Like a Rainstorm, Howl Like the Wind". Albumi myi yli kaksi miljoonaa kappaletta, ja Aaron Nevillen kanssa laulettu ”Don’t Know Much” nousi singlelistan kakkoseksi.


title: Linda Ronstadt

text: Ronstadt teki seuraavaksi kaksi meksikolais- ja espanjalaismusiikkialbumia "Mas Canciones" (1991) ja "Frenesi" (1992). Niiden jälkeen hän palasi popin pariin albumilla "Winter Light" (1994) ja "Feels Like Home" (1995). Seuraava albumi, "Dedicated to the One I Love" (1996) oli lastenmusiikkia. Sen jälkeen Ronstadt julkaisi vielä studioalbumit "We Ran" (1998), "A Merry Little Christmas" (2000), "Hummin’ to Myself" (2004) ja "Adieu False Heart" (2006). Viimeisen esiintymisensä Ronstadt teki vuonna 2009. Hän lopetti uransa Parkinsonin taudin vuoksi.


title: Linda Ronstadt

text: Ronstadt nimettiin Rock and Roll Hall of Fameen vuonna 2014.


title: Linda Ronstadt

text: Ronstadt ei ole koskaan ollut naimisissa. Hänellä on kaksi adoptoitua lasta.


title: Linda Ronstadt

text: Ronstadtin levyttämät kappaleet olivat paria poikkeusta lukuun ottamatta cover-versioita. Hänen äänensä oli voimakas ja hyvin monipuolinen, ja hän levytti musiikkia folkista ja countrysta rockiin ja klassiseen musiikkiin. Ronstadt levytti muun muassa Warren Zevonin, Elvis Costellon, J. D. Southerin, The Rolling Stonesin, Mel Tillisin, Tom Pettyn, The Everly Brothersin, George Jonesin, The Flying Burrito Brothersin, Little Featin, Neil Youngin, The Miraclesin, Betty Everettin ja Buddy Hollyn kappaleita.


title: Parnasso

text: Parnasso on suomalainen kirjallisuuslehti. Se perustettiin vuonna 1951 yhdistämällä lehdet "Näköala" ja "Ajan kirja". Parnasso toimi ensin Suomen Kulttuurirahaston suojissa, mutta siirtyi 1960-luvun lopulla Yhtyneitten Kuvalehtien (nykyinen Otavamedia) kustannettavaksi.


title: Parnasso

text: Parnasso perustettiin liennyttämään kirjallisuuden säilyttäjien ja uudistajien välisiä ristiriitoja, ja ensimmäinen päätoimittaja Kaarlo Marjanen oli kompromissi näiden kahden leirin väliltä. Ajatus uudesta lehdestä oli lähtöisin V. A. Koskenniemeltä. Koskenniemi ei pitänyt "Näköalan" ja "Ajan kirjan" linjasta ja oli tuohtunut muun muassa Eino S. Revon hänen kriitikontoimeensa kohdistamaan arvosteluun. Lehdet yhdistämisellä Koskenniemi pyrki vakiinnuttamaan edustamansa vanhan linjan. Pian lehti kuitenkin muuttui nuoren polven modernistien foorumiksi, jolla käytiin merkittäviä keskusteluja uudesta kirjallisuudesta ja sen teoriasta sekä kritiikistä.


title: Parnasso

text: "Parnasson" suuruuden aikana voi pitää 1950- ja 1960-lukuja. Erityisesti kultakautena pidetään Kai Laitisen seitsemän vuoden mittaista kautta vuodesta 1958, jolloin lehti laajeni käsittämään teatterin, elokuvan ja television. Mutta myös Tuomas Anhavan pitkä kausi oli merkittävä, kuitenkin toisella tavalla, sillä "Parnasson" vaateliaimmat periaatteet vakiintuivat silloin. Lehti oli hänen kaudellaan lakkautusuhan alla, ja siihen hän reagoi kääntämällä Ezra Poundin runoja ja muotoilemalla suomennokseen viitteellisen vastineen. Jarkko Laineen kausi venyi joidenkin mielestä liian pitkäksi, ja lehteen alkoi kohdistua yhä enemmän arvostelua.


title: Parnasso

text: 1990-luvulla "Parnasso" muutettiin neljästi vuodessa ilmestyväksi aikakauskirjaksi. Vuonna 2003 lehti uudistettiin ulkoasultaan aikakauslehtimäisemmäksi, ja se ilmestyy seitsemän kertaa vuodessa. Syksyllä 2014 "Parnasso" liitettiin "Suomen Kuvalehti" -lehtiperheeseen, jolloin sen päätoimittajaksi tuli "Suomen Kuvalehden" päätoimittaja Ville Pernaa ja lehdestä vastaavaksi tuottajaksi Karo Hämäläinen.


title: The Stone Poneys

text: The Stone Poneys oli yhdysvaltalainen folkrock-yhtye. Se toimi vuosina 1967–1968, ja ehti sinä aikana julkaista kolme albumia, jotka tuotti Nick Venet. Useimmat laulut olivat yhtyeen kitaristien, Bob Kimmelin ja Ken Edwardsin säveltämiä.


title: The Stone Poneys

text: The Stone Poneys perustettiin Los Angelesissa. Se julkaisi ensimmäisen albuminsa, "The Stone Poneysin" tammikuussa 1967. Yhtyeen menestynein kappale oli vuonna 1967 julkaistu ”Different Drum”, joka oli top 100 -listalla kolmetoista viikkoa. Yhtyeen laulaja Linda Ronstadt aloitti pian soolouran, eikä yhtye vuoden 1968 jälkeen enää levyttänyt.


title: Luettelo tunnetuista homo- ja biseksuaaleista

text: Tämä on luettelo tunnetuista homo- tai biseksuaaleista. Luettelo koostuu kuuluisista nykyajan henkilöistä, jotka ovat julkisuudessa itse viitanneet seksuaaliseen suuntautumiseensa, sekä historiallisista henkilöistä, joiden suuntautumisen käsittely on perusteltua.


text: Henkilöitä, joiden vain huhutaan olevan homoja tai biseksuaaleja, ei ole lueteltu. Huomautus-sarakkeeseen on merkitty, jos henkilö on kertonut tai hänen on kerrottu olevansa nimenomaan homo- tai biseksuaali. Muissa tapauksessa henkilö on kertonut tai hänen on kerrottu olevan tai olleen parisuhteessa samaa sukupuolta olevan kanssa tai hän on ilmaissut sukupuolisen kiinnostuksensa samaa sukupuolta oleviin.


title: Anssi Juutilainen

text: Veli Anssi Juutilainen (s. 1. lokakuuta 1956 Kangaslampi) on suomalainen entinen hiihtosuunnistaja.


title: Anssi Juutilainen

text: Valmistuttuaan liikunnanopettajaksi Juutilainen toimi vuosina 1981–1984 Espanjan hiihtomaajoukkueen valmentajana, kunnes aloitti hiihtosuunnistusuransa. Hiihtosuunnistuksessa hän voitti viisi maailmanmestaruutta ja yhteensä 11 MM-mitalia vuosina 1984–1992. Normaalimatkan maailmanmestaruuden hän voitti 1984 ja 1988, pikamatkan 1990 ja viestin 1988 ja 1992.


title: Anssi Juutilainen

text: Juutilainen voitti neljä Pohjoismaiden mestaruutta ja viisi Suomen mestaruutta uransa aikana. Myös hänen entinen vaimonsa Virpi Juutilainen on hiihtosuunnistuksen maailmanmestari.


title: Länget

text: Länget, ränget ovat yleinen hevosilla käytettyjen työvaljaiden keskeinen osa. Länget pannaan hevosen kaulan tyveen ja sen rintaa ja lapoja vasten. Länget välittävät hevosen vedon aisoihin ja kuormaan. Länkimalleja on useita ja ne vaihtelevat maittain ja kulttuurialueittain.


title: Länget

text: Länkivaljastus on maailmanlaajuisesti tunnettu valjastustapa. Se soveltuu kaikenlaiseen vetotyöhön, mutta sitä käytetään erityisesti raskaiden kuormien vedossa. Euroopassa ja Amerikoissa länkivaljastus on perinteisesti ollut raskaan ajon valjastustapa; kevyeen - ja huvitteluajoon on käytetty silavaljastusta, jossa hevosen veto välittyy aisoihin lähinnä rinnan ympäri kulkevan "silan" välityksellä. Suomessa, Venäjällä ja Itä-Baltian maissa on myös käytetty vuosisatojen ajan luokkivaljastusta, jossa länkivaljastukseen liittyy kaareva "luokki", joka pitää aisat irti hevosen kyljistä ja toimii joustavana kappaleena hevosen ja kuorman välillä.


title: Länget

text: Ensimmäinen vetohevosilla käytetty vetoväline oli luultavasti härilläkin käytetty kaularemmi, joka sopi kyllä härille mutta kuristi hevosia. Kaularemmistä sovellettiin Euroopassa rintaremmi, joka levisi yleiseen käyttöön 600-luvulla. Rintaremmi on kevyt eikä kurista, mutta saattaa hiertää hevosen rintaa.


title: Länget

text: Kiinassa länkivaljaita tiedetään käytetyn ensimmäisen kerran noin vuoden 200 eaa. aikoihin. Pohjois- ja Itä-Euroopassa länkivaljaita on käytetty jo huomattavasti kauemmin. Länsi- ja Etelä-Eurooppaan asti länget kulkeutuivat kuitenkin vasta noin tuhat vuotta myöhemmin.


title: Länget

text: Länget ovat merkittävä keksintö. Kaularemmillä valjastettu hevonen voi vetää noin 500 kg, rintaremmillä noin 1000 kg ja länkivaljailla noin 1500 kg. Talvella luokkivaljastetut suomenhevoset ovat saattaneet vetää jopa yli 6000 kg tukkikuormia lumisilla metsätyömailla.


title: Länget

text: Suomessa länget on perinteisesti valmistettu koivun juuresta, jotta puun syyt menisivät samansuuntaisesti. Tarvittaessa länkiä on vahvistettu raudoittamalla. Puuaineksen ensimmäiset karkeat muotoilut tehdään kirveellä veistämällä. Myöhempi muotoilu tehdään höyläämällä, veistämällä ja hiomalla. Hevosta tai toppausta vasten tulevat pinnat karhennetaan, jottei länki liukuisi.


title: Länget

text: Längen alapään eli rinnustimen lähellä, noin kolmasosan korkeudella on "pakka", joka välittää suurimman osan vedosta länkiin. Tähän paikkaan tehdään "vetoruoman" reiät tai naulataan metallihahlo. Hevosella on vastaavalla kohdalla lavassa kuoppa, johon längen pakka asettuu.


title: Länget

text: Längissä saattaa olla pehmuste eli länkipatja eli paitsa, joka voi olla esimerkiksi huopaa tai nahalla päällystetty toppaus. Siankarvaa on pidetty hyvänä täytteenä länkipatjaan, koska se karkeana pitää muotonsa ja kuivuu nopeasti. Harjustin ja rinnustin ovat länkien ylä- ja alapäässä olevat nahkaiset hihnat, joita kiristämällä tai löysäämällä länkien kokoa voidaan hiukan säätää.


title: Länget

text: Länget ovat hevoskohtainen varuste: jos pakka on tehty länkeen väärälle kohdalle, länget voivat nousta liian ylös (jolloin rinnustin painaa hevosen henkitorvea), tai liian alas (jolloin "harjustin" painaa hevosen niskaa). Joissain länkimalleissa rinnustimena voidaan käyttää metalliketjua. Kaksiosaiset länget kiristetään harjustimesta ja rinnustimesta puettaessa siten, että hevosen ja länkien väliin jää sormienmentävä väli.


title: Länget

text: Nykyisin länkiä valmistetaan lähinnä liukuhihnatyönä, mikä lisää esimerkiksi toppauksen tarvetta.


title: Länget

text: Länget voivat olla umpinaiset ns. tykkilänget, jotka puetaan hevosen kaulaan pään yli pujottamalla. Suomen Armeija käytti tykistön hevosilla tykkivaljaita, joissa oli alumiiniset umpinaiset länget valjastuksen nopeuttamiseksi, sillä niissä ei ollut avattavaa ja sidottavaa rinnustinta. Koskenkorvalaisen tykkimies Koivuniemen mukaan (kaksiosaisiin länkiin tottuneet) hevoset vihasivat umpinaisia länkiä ja moni hevonen pyrki kieltäytymään kaulan läpi pujotukselta. Suomessa perinteisesti käytetyt länget ovat olleet kaksiosaisia ja ne on valmistettu kullekin hevoselle mittojen mukaan.


title: Länget

text: Ruotsalaisia "jääpallomailalänkiä" voidaan säätää niskan puolelta "harjustimesta" kolmeen korkeusasentoon. Näin yhtä länkiparia voidaan käyttää useammille hevosille. Hevosen hyvinvoinnin ja vetokyvyn kannalta yksilöllisesti valmistetut länget ovat kuitenkin korvaamattomat.


title: Ingemar Johansson

text: Ingemar ”Ingo” Johansson (22. syyskuuta 1932 Göteborg, Ruotsi – 30. tammikuuta 2009) oli ruotsalainen nyrkkeilijä. Amatöörinä hän saavutti olympiahopeamitalin ja ammattilaiseksi siirryttyään onnistui nousemaan raskaansarjan ensimmäiseksi ja viimeisimmäksi ruotsalaiseksi maailmanmestariksi voitettuaan Floyd Pattersonin vuonna 1959 käydyssä kamppailussa tyrmäyksellä. Hän menetti mestaruutensa tyrmäyksellä uusintaottelussa vuotta myöhemmin, jonka jälkeen hän kohtasi Pattersonin vielä kerran parin kolmannessa ottelussa, jonka Johansson hävisi jälleen tyrmäyksellä. Ammattilaisten Euroopan mestari Johansson oli kahdesti.


title: Ingemar Johansson

text: Johanssonin vahvuutena pidettiin hänen oikeaa suoraansa, joka sai yleisöltä lempinimen ”Thorin vasara”.


title: Ingemar Johansson

text: Nähtyään 12-vuotiaana elämänsä ensimmäisen nyrkkeilyottelun Göteborgin messuhallissa Johansson innostui lajista ja liittyi seuraavana vuonna Redbergslidin nyrkkeilyseuraan. Hän oli jo tuolloin ikäisiään isompi ja painoi 64 kiloa. 16-vuotiaana hän oli jo raskaansarjan miehissä. Johansson harjoitteli ahkerasti, ja hänen nuoresta iästään huolimatta moni läsnäolija totesi nuorukaisen kyvyt. 1946 hänet valittiin Ruotsin nyrkkeilyliiton harjoitusleirille Vallsjöbadeniin, vaikka hän ei ollut siihen mennessä otellut vielä kertaakaan. Johansson oli harjoituslenkeillä leirin nuorin, raskain ja nopein.


title: Ingemar Johansson

text: Keväällä 1947 suomalainen raskaansarjan legenda Gunnar Bärlund teki ammattilaisuran jäähyväiskiertueen Pohjoismaihin, ja Göteborg oli yksi kohdekaupungeista. Valmistautuessaan tulevaan otteluunsa belgialaista Piet Wildea vastaan Gee-Bee sparrasi Redbergslidissä Johanssonin kanssa. Nuori mies napautteli helposti iskuja vanhan mestarin suojauksen läpi ja sai tämän hermostumaan. Ruotsalainen ammattinyrkkeilyvalmentaja Edwin Ahlqvist seurasi kiinnostuneena nuorukaisen otteita kehässä ja kutsui tämän harjoittelemaan Hindåsiin ammattimiesten kanssa. Samana kesänä Ingemar lopetti koulunkäynnin, meni hetkeksi kivimieheksi katutöihin, sen jälkeen satamaan ja päätyi sittemmin töihin Ahlqvistin liikkeeseen.


title: Ingemar Johansson

text: Jo 82-kiloisen Ingemarin nyrkkeilyura alkoi helmikuussa 1948 Göteborgin mestaruuskilpailuilla. Johanssonin nyrkki puhui, ja ensimmäinen ottelu oli jo ensimmäisessä erässä ohi. Seuraavasta vastustajasta tuli pistevoitto ja finaalissa tekninen tyrmäysvoitto Hans Fredrikssonista. Paikalliset lehdet kirjoittelivat jo innostuneena raskaansarjan nousevasta tähdestä – 15-vuotiaasta pojasta, jolla vasta kolme ottelua takana! Jo nämä varhaiset ottelut viitoittivat tulevaa ottelutyyliä eli ahkeraa vasemman käyttöä ja harvakseltaan mutta silloin sitäkin tehokkaammin seurauksin esiin tulevaa oikeaa.


title: Ingemar Johansson

text: Kaupunkimestaruuden jälkeen ahkera harjoittelu jatkui seuraavan syksyn koitoksia varten. Syksyllä tuli ensimmäinen pistetappio Carl Nilssonille Malmössa. Parin seuraavan voitokkaan ottelun jälkeen oli jouluna vuorossa Ruotsin juniorimestaruuskilpailut Tukholmassa. Kisat kuitenkin päättyivät Johanssonin osalta jo ensimmäiseen otteluun, jossa kisojen tuleva mestari Erik Dragstein voitti hänet pistein. Alkuvuoden pari ottelua Johansson voitti helposti, ja sen jälkeen alkoi kova kesäharjoittelu.


title: Ingemar Johansson

text: Syyskaudella 1949 Johansson otteli ahkerammin kuin edellisinä vuosina ja hävisi vain yhden kiistanalaisen pistetappion vieraspaikkakuntalaisen kotikehässä. Tammikuussa 1950 oli Tukholmassa vuorossa jälleen Ruotsin juniorimestaruuskilpailut, joissa mestaruus irtosi ylivoimaisesti molempien vastustajien, Folke Sjöbergin ja Lars Vargin, tultua lasketuksi ulos ennen täyttä aikaa ja lehdistön kirjoitellessa ylistyssanoja nyrkkisankarin edesottamuksista.


title: Ingemar Johansson

text: Parin seuraavan kuukauden ajan Johansson otteli sarjan hyviä otteluita tyrmäten muun muassa Norjan Knud Hwidstenin sekä tanskalaiset Willy Hansenin ja Ludwig Larsenin ennen täyttä aikaa. Helmikuun lopulla 1950 olivat sitten vuorossa ensimmäiset aikuisten ruotsinmestaruuskilpailut Tukholmassa. Nyt 87-kiloinen Ingemar otteli varovaiset ottelut Arne Holmia ja Bengt Modighia vastaan, voitti molemmat ottelut pistein ja tuli näin Ruotsin raskaansarjan mestariksi. Lehdistö ei pitänyt näkemästään ja haukkui tuoreen mestarin vaisuksi, araksi ja taitamattomaksi.


title: Ingemar Johansson

text: Syksyllä 1950 järjestettiin Johanssonin ja Bengt Modighin välillä Italia-maaottelun edustuspaikan karsinta, jonka Modigh voitti pistein mutta jätti kuitenkin edustustehtävän väliin, joten Ingemar lähti matkalle. Vastustajana oli kova italialainen Aldo Pellegrini. 23. lokakuuta Milanossa käydyssä ottelussa Johansson ei ollut parhaimmassa terässä kärsittyään matkapahoinvoinnista mutta käytti vastustajaa lattiassa toisessa erässä ja voitti ottelun pistein. Kolme päivää myöhemmin Roomassa käydyssä uusintaottelussa, jossa Pellegrini kävi kolmannessa erässä jälleen lattiassa, Pellgrini hävisi Johanssonille pistein. Voittaja sai palkinnoksi leivän ja konjakkipullon. Vuoden lopussa oli vierailu Saksassa, josta tuliaisina niukka pistetappio Uwe Janssenille ja pistevoitto Horst Heroldista.


title: Ingemar Johansson

text: Tammikuussa 1951 käytiin Helsingin Messuhallissa 7000-päisen yleisön edessä Johanssonin ja Ilkka Kosken välillä huima ottelu, jossa Johansson kävi toisessa erässä uransa ensimmäistä kertaa lattiassa lukua ottamassa. Johansson kuitenkin voitti tiukan ottelun pistein. Suomalainen lehdistö antoi suitsutusta ruotsalaiselle nyrkkeilijälle. Viikkoa myöhemmin Neuvostoliiton joukkue vieraili Göteborgissa, ja Algirdas Šocikas voitti Johanssonin selvästi pistein. Viikkoa myöhemmin tuli hyvitys Uwe Janssenille Saksassa kärsitylle tappiolle; tämä hävisi ensin Göteborgissa pistein ja paria päivää myöhemmin teknisellä tyrmäyksellä Kinnassa. Maaliskuussa vuorossa olivat jälleen Ruotsin-mestaruuskilpailut, jotka Ingemar voitti pistetuomioilla ja sai jälleen kerran kuulla kotimaansa urheilutoimittajien valituksia.


title: Ingemar Johansson

text: Ingemar Johansson valittiin Euroopan joukkueeseen Yhdysvallat–Eurooppa-nyrkkeilymaaotteluun, ja matkalle Chicagoon lähdettiin Lontoon kautta, missä Euroopan joukkue kokoontui. Maaliskuun 29. päivänä Chicago Stadiumin 16 000-päisen yleisön eteen astui Johanssonin vastustajaksi Yhdysvaltojen Golden Gloves -mestari Ernst Fann. Tasaisen ottelun kolmannessa erässä Johanssonin oikea puhui ja Fann laskettiin ulos. Chicagon Daily Tribune kirjoitti seuraavan päivän lehdessä ylistävät arviot Pohjolan viikingistä. Johansson loukkasi ottelussa kätensä ja ilmoitti joukkueen johdolle, että ei voi otella. Seurasi väittely ja uhkailuja johdon taholta. Kaikesta huolimatta ottelu Washingtonissa Norvel Leetä vastaan jäi toteutumatta. Ruotsissa lehdistö ryhtyi raakaan arvosteluun ja ennusti Johanssonin urheilu-uran jo olevan ohi. Kotona Ruotsissa lääkäri totesikin käden murtuneen, ja se kipsattiin.


title: Ingemar Johansson

text: Syksyllä 1951 Yhdysvaltojen nyrkkeilyjoukkue saapui vierailulle Göteborgiin. Ullevin stadionilla oli amatöörinyrkkeilyä seuraamassa kaikkien aikojen yleisömäärä, yli 11 000 katsojaa. Johansson sai nyt vastaansa Norvel Leen, joka voitti tasaisen ottelun pistein. Lokakuun lopussa Johansson kohtasi Göteborgissa jälleen kerran Italian Aldo Pellegrinin ja voitti ottelun pistein mutta mursi samalla peukalonsa. Jälleen kipsi käteen.


title: Ingemar Johansson

text: Helmi-maaliskuun vaihteessa 1952 tuli Ruotsin mestaruus helposti, vaikka takana ei ollut lainkaan harjoittelua (painoa Johanssonilla 93 kiloa). Kaikki kolme vastustajaa lähtivät ulos kehästä ennen täyttä aikaa. Olympiapaikan varmistuttua Johanssonin kevät kului muutamia kansainvälisiä otteluja käyden. Erikoista Ruotsi–Ranska-nyrkkeilymaaottelussa maaliskuussa Tukholmassa oli, kun Johanssonin vastustaja Lucien Touzard astui kehään ja luovutti ottelun jo muutama sekunti gongin soitua, ennen kuin ainuttakaan iskua oli vaihdettu. Yleisö vihelsi ja heitti tavaroita kehään.


title: Ingemar Johansson

text:
Helsingin olympialaiset heinäkuussa alkoivat Johanssonilta rauhallisissa merkeissä; arpa suosi ensimmäisellä kierroksella ja määräsi hänet lepovuoroon, kun vastustajaksi tullut Uruguayn Luiz Sosa ei ilmestynyt kehään. Seuraavassa ottelussa oli puolestaan erotuomari kateissa, ja häntä saatiin odotella kehässä viisi minuuttia. Vastustaja oli tšekki Horymir Netuka, joka kävi ottelun aikana kahdesti lukua ottamassa. Tuloksena oli Johanssonille selvä pistevoitto. Seuraava vastustaja oli Jugoslavian Tomo Krizmanic, jolle Johansson oli hävinnyt keväällä kotimaassa niukasti pisteillä. Tällä kertaa Johansson oli niukasti parempi ja oli näin selvinnyt jo mitalisijoille. Välierävastustajaksi tuli Suomen Ilkka Koski, jonka kanssa käyty vaatimaton ottelu lopulta tuomittiin Johanssonille 2–1 voitoksi.
Finaalissa vastassa oli Yhdysvaltojen Ed Sanders, joka Johanssonin tapaan oli puolustusnyrkkeilijä. Finaalista muodostuikin kahden toisiaan tarkkailevan nyrkkeilijän pitkästyttävä näytös, kun Sanders kulki kehässä Johanssonia kohti yrittämättä kuitenkaan lyödä ja Johansson perääntyi alta pois. Ensimmäisen erän lopulla kehätuomari Roger Vaisberg antoi molemmille varoituksen passiivisesta nyrkkeilystä. Toinen erä jatkui samaan tapaan, ja tuomari antoi toisen varoituksen Johanssonille. Erätauolla tuomari meni neuvottelemaan kilpailun johdon kanssa ja nosti hetken kuluttua Sandersin käden ylös julistaen tämän voittajaksi. Skandaali oli valmis. Yleisö vihelsi, ja Johansson poistui kehästä poliisisaattueen suojissa. Pukuhuoneessa Ruotsin joukkueenjohtaja Sven Thoren kielsi Johanssonia poistumasta majapaikastaan ennen kotimatkaa ja ilmoitti, että Johanssonia on kielletty tulemasta joukkueen juhlaillallisille.


title: Ingemar Johansson

text: Palkintojenjakotilaisuudessa hopeamitalikoroke pysyi tyhjänä, eikä Ruotsin lippua nostettu salkoon. Mitali annettiin Ingemarille vasta vuonna 1982 Olympiakomitean järjestämässä tilaisuudessa. Lehdistö niin kotimaassa kuin Suomessakin repi Johanssonin kappaleiksi syyttäen tätä pelkuriksi ja maanpetturiksi. Jopa hänen nimensäkin väännettiin muotoon ""Springemar"" ( ’juosta’).


title: Ingemar Johansson

text: Olympiakisojen jälkeen Ingemar solmi ammattilaissopimuksen Edwin Ahlqvistin kanssa. Syksyn aikana Johansson kiersi näytösotteluita Norrlannissa Olle Tandbergin kanssa ja sirkuskiertueita Gunnar Nilssonin kanssa. Ensimmäinen ammattilaisottelu oli jouluna 1952 Göteborgin messuhallissa Ranskan Robert Massonia vastaan, joka oli tuolloin Ranskan neljänneksi paras raskassarjalainen. Masson kävi lattiassa ensimmäisessä ja neljännessä erässä, minkä jälkeen hän luovutti.


title: Ingemar Johansson

text: Uransa neljännessä ammattilaisottelussa maaliskuussa 1953 Ingemar loukkasi kätensä Tanskan Erik Jensenin leukaan mutta voitti ottelun kuitenkin pistein. Seurauksena oli yhdeksän kuukauden ottelutauko. Joulukuussa Göteborgissa saatu helppo tyrmäysvoitto Ranskan Raymond Degl Innocentistä päätti uran lähes vuodeksi. Edessä oli asepalvelus Karlskronan laivastoasemalla. Autoritäärinen sotilasmaailma ei Johanssonia miellyttänyt, ja seurauksena oli kahnauksia ja arestia.


title: Ingemar Johansson

text: Marraskuussa 1954 ammattilaisura jatkui ottelulla Saksan Werner Wiegandia vastaan, joka kannettiin kehästä viidennessä erässä. Helmikuussa 1955 oli vuorossa ensimmäinen todellinen huippuvastustaja, Itävallan Kurt Schiegel, joka edellisenä syksynä yritti huonolla menestyksellä voittaa Euroopan-mestaruustitteliä Saksan Heinz Neuhausilta. Onni ei suosinut häntä nytkään, vaan Johansson nukutti hänet viidennessä erässä.


title: Ingemar Johansson

text: Kesällä vuorossa olivat kovat saksalaiset Günther Nürnberg ja entinen Euroopan-mestari Hein ten Hoff, ja molemmat tulivat tyrmätyiksi. Helmikuussa 1956 vastassa oli kivenkova jamaikalainen Joe Bygraves, jonka kanssa käyty ottelu päättyi Johanssonin pistevoittoon. Bygravesista tuli Brittiläisen Kansainyhteisön raskaansarjan mestari muutamaa kuukautta myöhemmin hänen lyötyään Englannin Henry Cooperin.


title: Ingemar Johansson

text: Johanssonin voitettua huhtikuussa 1956 Saksan Hans Friedrichin hän ja Edwin Ahlqvist tekivät sopimuksen ottelusta EBU:n raskaansarjan Euroopan-mestaruudesta Italian Franco Cavicchia vastaan 30. syyskuuta Bolognassa Italiassa. Ottelun alkupuoli meni Cavicchin tehdessä yltiöpäisiä ryntäyksiä ja Johanssonin väistellessä tilaisuuttaan odotellen. Hiljalleen Cavicchin tehot hiipuivat, ja 13. erässä Johanssonin oikea pudotti Cavicchin lattiaan. Ruotsi oli saanut uuden raskaansarjan Euroopan-mestarin Olle Tandbergin seuraajaksi. Italian sanomalehdistö myönsi rehdisti Johanssonin olleen kehässä parempi.


title: Ingemar Johansson

text: Ensimmäinen tittelin puolustus tapahtui toukokuussa 1957 Tukholmassa Englannin Henry Cooperia vastaan, joka oli yksi kovimpia raskassarjalaisia Britteinsaarilla. Ottelu päättyi viidennessä erässä Ingemarin oikean jälleen heilahdettua kohtalokkain seurauksin. Seuraava EM-ottelu oli vuorossa helmikuussa 1958 Kansainyhteisön mestaria Joe Erskinea vastaan, ja se päättyi Erskinen luovutukseen ottelun 13. erässä.


title: Ingemar Johansson

text: Saavutettuaan Euroopassa kaiken, mitä saatavilla oli, Johansson ja Ahlqvist siirsivät katseensa kohti Amerikkaa ja MM-titteliä. Syksyksi 1958 järjestyi otteluvastustajaksi kovin mahdollinen tarjokas: maailmanmestari Floyd Pattersonin ykköshaastaja Eddie Machen. Machenin saapuessaan syyskuussa 1958 Göteborgiin hänellä oli ottelutilillään 24 voittoa, muun muassa Johnny Summerlinista, Joey Maximista, Bob Bakerista ja Tommy Hurricane Jacksonista ja yksi ratkaisematon Zora Folleyta vastaan. Machen odotti tekevänsä pienen lämmittelyn ennen tulevaa MM-ottelua Pattersonia vastaan, mutta toisin kävi; ottelu oli Johanssonin varsin yksipuolinen näytös ja oli ohi ensimmäisessä erässä. Machen hukkasi elämänsä tilaisuuden MM-kehään.


title: Ingemar Johansson

text: Ahlqvist aloitti heti neuvottelut Pattersonin managerin Cus D'Amaton kanssa sopimuksesta MM-otteluun, ja ottelu sovittiin pidettäväksi 26. kesäkuuta 1959 New Yorkin Yankee Stadium'illa, hämärämies Bill Rosensohnin toimiessa tapahtuman promoottorina.


title: Ingemar Johansson

text: Johansson saapui New Yorkiin alkukesästä koko perheen voimin; äiti, isä, tyttöystävä Birgit sekä veli ja sisko puolisoineen. Harjoitusleiri pystytettiin Grossingerin lomakeskukseen Catskillvuorille New Yorkin osavaltioon. Amerikkalaistoimittajilla riitti ihmeteltävää: ruotsalainen vietti harjoitusten lomassa rentoa elämää käyden välillä Birgitin kanssa tanssilattialla, uiden ja golfia pelaten. Rocky Marciano oli pitänyt omaa harjoitusleiriä samassa paikassa muutamia vuosia aiemmin ja elänyt kuin munkki – omistautuen täydellisesti vain nyrkkeilylle. Mestari Floyd Patterson valmistautui otteluun huomattavasti perinteisemmin menetelmin: maksanut yleisö seurasi hänen hikoiluaan harjoitussalilla säkkiä hakaten ja narua hyppien.


title: Ingemar Johansson

text: Patterson, jonka ottelusaldo tuohon iltaan saakka oli 35 voittoa ja yksi häviö, oli illan vedonlyöntisuosikki suhteella 5:1, eikä kukaan, ehkä ruotsalaisia lukuun ottamatta, uskonut Johanssonin olevan sen ihmeellisempi vastustaja kuin Pattersonin edellisetkään MM-haastajat, jotka kaikki oli laskettu ulos ennen täyttä aikaa. Otteluiltana jännittyneet ruotsalaiset kuuntelivat kodeissaan Radio Luxembourgin suoraa lähetystä öiseltä Yankee Stadiumilta. Ottelun alku sujui molemmilta rauhallisesti toisiaan tarkkaillen. Johanssonin kuuluisaa oikeaa ei nähty muutaman ensimmäisen erän aikana lainkaan. Kolmannen erän toisella minuutilla alkoi tapahtua: Johansson pudotti Pattersonin lattiaan luvunlaskuun. Patterson nousi ylös ja alkoi kävellä mitään tajuamatta kohti puolueetonta nurkkausta kädet alhaalla. Perässä tuli Johansson, joka löi miehen jälleen luvunlaskuun. Tässä vaiheessa ottelu olisi jo pitänyt lopettaa, mutta erotuomari Ruby Goldstein antoi ottelun jatkua; Johansson löi Pattersonin kaikkiaan seitsemästi lattiaan, kunnes ajassa 2.01 kolmatta erää tuomari lopetti ottelun. Ruotsalaisesta tuli uusi raskaansarjan maailmanmestari ja juhlittu kansallissankari.


title: Ingemar Johansson

text: Mestaruus toi tullessaan paljon erilaisia muita palkintoja ja tunnustuksia, muun muassa Hickok Beltin vuoden parhaasta ammattiurheilijan saavutuksesta, Associated Pressin vuoden miesurheilijan ja Sports Illustratedin vuoden urheilijan palkinnot.


title: Ingemar Johansson

text: Pattersonilla oli jo ensimmäisen ottelun sopimukseen sisällytetty pykälä uusintaottelusta, mikäli hän häviää ensimmäisen koitoksen. Oli siis selvää jo ensimmäisen ottelun jälkeen, että kaksikko kohtaa toisensa seuraavana vuonna. New Yorkin piirisyyttäjän todettua nyrkkeilypiireissä olevan epäselvyyksiä ja hämäriä kytkentöjä ja kun Cus D'Amaton joutui syytteeseen rikollisista puuhista ja menetti toimilupansa New Yorkin osavaltion alueella, uusintaottelu joutui tuuliajolle. Saatua tarpeekseen Johansson uhkasi rikkoa sopimuksen ja otella Henry Cooperia vastaan toukokuussa 1960, ellei ratkaisua tule. Ottelu saatiin lopulta kuitenkin sovituksi New Yorkin Polo Groundsille 20. kesäkuuta 1960.


title: Ingemar Johansson

text: Tuona iltana kehään astui kaksi varsin eri tavalla valmistautunutta miestä: Floyd Patterson, joka oli täysin omistautunut nyrkkeilylle harjoiteltuaan 10 tuntia päivässä kuukausien ajan päämääränään palata takaisin maailmanmestariksi ja vastassaan Ingemar Johansson, jonka mennyt vuosi oli kulunut erilaisissa edustustehtävissä ja Hollywood-elokuvaa "All the Young Men" kuvatessa.


title: Ingemar Johansson

text: Patterson otti ottelun haltuunsa jo alusta alkaen tehden hurjia hyökkäyksiä ja voimaiskuja jaellen. Hän haki tyrmäystä selvästi alusta alkaen. Johansson tyytyi lähinnä ottamaan rauhallisesti lyöden muutaman vastaiskun. Toisessa erässä Johansson sai terävän oikean sisään, mutta Patterson jatkoi kuin mitään ei olisi tapahtunutkaan. Viidennen erän alussa Patterson löi Johanssonin lattiaan ottamaan lukua, mutta tämä nousi kuitenkin vielä jatkamaan. Floyd lisäsi tahtia, ja hetken kuluttua Ingemarista tuli entinen raskaansarjan maailmanmestari, kun hän rysähti suoraksi kanveesille ja vasen jalkaterä tärisi hurjasti. Pattersonista tuli ensimmäinen raskaansarjan maailmanmestari, joka voitti mestaruuden toiseen kertaan.


title: Ingemar Johansson

text: Kolmas kohtaaminen oli vuorossa 13. maaliskuuta 1961 Miami Beachin Convention Centerissä. Johansson valmistautui otteluun sparraten muun muassa Muhammad Alin kanssa 5th Streetin salilla. Ali (tuolloin vielä Cassius Clay), joka oli vasta muutaman kuukauden otellut paidattomana, ymmärsi jo tuolloin, kuinka saadaan näkyvyyttä ja nostettua omaa markkina-arvoa.


title: Ingemar Johansson

text: MM-ottelusta muodostui trilogian ehkä kaikkein hurjin. Johansson aloitti lyömällä Pattersonin ensimmäisessä erässä kahdesti lattiaan. Patterson nousi ylös ja löi vuorostaan Johanssonin kerran luvunottoon. Seuraavissa erissä meno hieman rauhoittui, mutta kuudennessa erässä Pattersonin painostus tuotti tulosta, ja Johansson otti täyden luvun, vaikka pääsikin melko pian jaloilleen.


title: Ingemar Johansson

text: Pidettyään vuoden taukoa Johansson aloitti jälleen nyrkkeilyn tähtäimenään paluu huipulle. Ensimmäinen koetinkivi oli vanha tuttu, Joe Bygraves, joka kaatui helmikuussa Göteborgissa seitsemännessä erässä. Seuraava vastustaja huhtikuussa oli Hollannin Wim Snoek, joka oli valmis viidennessä erässä.


title: Ingemar Johansson

text: Kesäkuun 17. päiväksi sovittiin sitten Euroopan-mestaruusottelu Göteborgiin Dick Richardsin kanssa. Walesilainen Richards, jonka uran nousutoiveet hautautuivat lukuisiin keskinkertaisille amerikkalaisille kärsittyihin tappioihin, oli tullut Euroopan-mestariksi Johanssonin luovuttua EM-arvosta, puolustaen titteliään kolmesti. Ruotsin television katugallup osoitti, että ruotsalaiset eivät odottaneet enää Johanssonin uutta tulemista, ja Richards oli pieni ennakkosuosikki. Ottelu sujui tasaisesti kahdeksanteen erään asti, jolloin Johanssonin oikea pudotti Richardsin lattialle, ja ottelu oli ohi. Johansson oli jälleen kerran Euroopan-mestari.


title: Ingemar Johansson

text: Sonny Listonin tultua syyskuussa 1962 maailmanmestariksi alettiin puhua jo mahdollisuudesta nähdä Johansson taas kerran MM-kehässä. Suunnitelmat kuitenkin kariutuivat 21. maaliskuuta 1963 käydyssä ottelussa kovaa brittiä Brian Londonia vastaan. Ingemar Johansson johti hienokseltaan ottelua loppuun asti, mutta viime sekunneilla London sai kovan iskun sisään ja Johansson otti lukua. Kello pelasti ruotsalaisen uloslaskulta. Seuraavan päivän ruotsalaislehdet uutisoivat juttua otsikolla "Herää Ingo, sinä voitit!". Ottelu jäi Johanssonin viimeiseksi.


title: Ingemar Johansson

text: Johansson kuoli 76-vuotiaana sairastettuaan sitä ennen Alzenheimerin tautia ja dementiaa. Hän kuoli ollessaan toipumassa keuhkokuumeesta. Ennen kuolinhetkeään hän oli vanhin elossa oleva entinen raskaansarjan maailmanmestari.


title: Muhammad Ali (Egypti)

text: Muhammad Ali Pašša tai Mehmet Ali (, , (Kavala 1769 – 2. elokuuta 1849 Aleksandria) oli Egyptin käskynhaltija 1805–1849. Hän perusti kediivien dynastiana tunnetun hallitsijasuvun, joka hallitsi Egyptiä puolitoista vuosisataa aina tasavallan julistamiseen asti 1952.


title: Muhammad Ali (Egypti)

text: Muhammad Alin aikana muodollisesti Ottomaanien imperiumiin kuulunut Egypti saavutti käytännössä riippumattomuuden Turkin sulttaanista. Kairon linnakkeessa 1. maaliskuuta 1811 tapahtunut verilöyly, jossa Muhammad Ali surmautti kaikki kilpailevat mamelukkien johtajat, vakiinnutti hänen valtansa. Hän laajensi valtapiiriään myös Syyriaan ja Sudaniin. Häntä pidetään "modernin Egyptin isänä".


title: Muhammad Ali (täsmennyssivu)

text: Muhammad Ali, Mehmet Ali tai Ali Muhammed on osa useiden henkilöiden nimeä, kuten:


title: Kuulkaas enot!

text: Kuulkaas enot! on PMMP:n debyyttialbumi, joka julkaistiin syyskuussa 2003. Se on myynyt platinaa, lähes 45 000 kappaletta.


title: Kuulkaas enot!

text: Ennen itse albumia julkaistu single, "Rusketusraidat", oli kesän 2003 suurin hittikappale pysyen Suomen virallisen singlelistan kärjessä 11 viikkoa. Kappaleesta tehtiin musiikkivideo, joka sisältyi albumille. Muut singlet olivat "Niina", joka julkaistiin ainoastaan promona ja "Joutsenet", josta on myös video, sekä neljäntenä julkaistu "Kesä -95". Albumin paras sijoitus albumilistalla oli #6, ja se pysyi listalla seitsemän viikkoa.


title: Virpi Juutilainen

text: Virpi Kaarina Juutilainen (o.s. Peltonen, s. 11. kesäkuuta 1961) on suomalainen entinen hiihtosuunnistaja.


title: Virpi Juutilainen

text: Juutilainen voitti urallaan neljä hiihtosuunnistuksen maailmanmestaruutta: 1988 viestissä ja normaalimatkalla, 1990 viestissä sekä 1994 normaalimatkalla. Lisäksi hän voitti viisi MM-hopeaa ja kolme MM-pronssia. Pohjoismaiden mestaruuskilpailuissa Juutilainen voitti urallaan neljä kultaa ja SM-tasolla seitsemän mestaruutta. Hän voitti Euroopan cupin 1987 ja maailmancupin vuonna 1989.


title: Insane Clown Posse

text: Insane Clown Posse (ICP) on 1990-luvun alussa perustettu yhdysvaltalainen hardcore rap/horrorcore-duo. Jäsenet ovat nimeltään Violent J (oikealta nimeltään "Joseph Bruce") ja Shaggy 2 Dope (oikealta nimeltään "Joseph Utsler"). Yhtye esiintyy käytännössä aina julkisuudessa mustavalkoisessa "paha klovni" -meikissä. Violent J:n meikit kuvastavat iloista klovnia ja Shaggy:n meikit surullista klovnia.


title: Insane Clown Posse

text: Yhtyeen ensimmäinen kokoonpano oli vuonna 1989 perustettu JJ Boys -niminen trio, johon kuului J:n ja Shaggyn lisäksi Shaggyn veli John Utsler alias John Kickchazz (jätti yhtyeen ennen Carnival of Carnage -albumin julkaisua). Yhtye muutti myöhemmin nimensä Inner City Posseksi perustamansa katujengin mukaan. Vuonna 1991 ICP perusti Psychopathic Records levy-yhtiön manageri Alex Abbissin kanssa.


title: Insane Clown Posse

text: 1992 ICP (nyt Insane Clown Posse) julkaisi Carnival of Carnage -nimisen albumin ja julkisti sen olevan ensimmäinen kuudesta "Jokerikortista". Yhtye kertoi myös, että kun viimeinen (kuudes) Jokerikortti (albumi) on julkaistu "the end of time will consume us all" ("ajan loppu tulee kuluttamaan meidät kaikki") ja ennen sitä heidän faninsa saisivat tietää kaiken "Dark Carnivalista" (Pimeyden Karnevaalista), mahtavasta voimasta jonka ajamina he toimivat.


title: Insane Clown Posse

text: Jokaisen jokerikortin tarkoituksena on paljastaa yksi "persoona" Dark Carnivalista ohjaten kuuntelijaa kohtaamaan paitsi syntinsä, myös maailman katoavaisuus. Esimerkiksi albumi The Great Milenko (neljäs jokerikortti), suuri taikuri, symboloi illuusioita, joita ihmiset saattavat esittää itselleen oikeuttaakseen tekonsa. Kuudennesta jokerikortista on julkaistu kaksi versiota, The Wraith: Shangri-La (symboloi taivasta) ja The Wraith: Hell's Pit (symboloi helvettiä).


title: Insane Clown Posse

text: Vaikka ICP:llä on uskollinen kannattajakunta, se ei ole koskaan saavuttanut täyttä valtavirtamenestystä ja mediassa yhtyettä on arvosteltu voimakkaasti. ICP on esimerkiksi nimetty historian huonoimmaksi yhtyeeksi monien julkaisujen äänestyksissä, mm. Rolling Stone -lehden.


title: Pianosonaatti nro 14 (Beethoven)

text: Ludwig van Beethovenin pianosonaatti nro 14 cis-molli op. 27 nro 2, joka tunnetaan yleisesti nimellä Kuutamosonaatti, on yksi Beethovenin tunnetuimmista sonaateista. Beethoven sävelsi teoksen vuonna 1801, ja se on omistettu Beethovenin oppilaalle, 17-vuotiaalle kreivitär Giulietta Guicciardille, johon Beethoven oli rakastunut. Beethoven ei ole antanut tällekään sonaatille lisänimeä itse, vaan nimen antoi saksalainen musiikkikriitikko Ludwig Rellstab, joka vertasi kappaletta öiseen Luzernjärveen. Sonaatin ensimmäinen osa on erittäin soitettu myös amatöörien parissa, sillä se ei ole teknisesti niin vaikea kuin muut sonaatin osat.


title: Pianosonaatti nro 14 (Beethoven)

text: Sonaatissa on kolme osaa:


title: Pianosonaatti nro 14 (Beethoven)

text: Ensimmäinen osa, adagio sostenuto, on erittäin hidas. Vasen käsi soittaa oktaaveja, oikea hiljaista murtosointua trioleissa ja samalla melodiaa. Osa tekee moniin kuulijoihin lähtemättömän vaikutuksen. Osa on suurilta osin helppo soittaa, mutta muutamat vasemman käden legatot ovat suuren otteen vuoksi hankalia. Lisäksi osan rauhallinen tunnelma on vaikea säilyttää ilman että osasta tulee tylsä.


title: Pianosonaatti nro 14 (Beethoven)

text: Toinen osa, allegretto, keventää hieman raskasta tunnelmaa ensimmäisen osan jäljiltä. Osa on kuin menuetti, kolmijakoinen ja sisältää trion. Tämä kaikki on Des-duurissa. Triossa on oikeastaan kyse oikean ja vasemman käden vuoropuhelusta, vain eri rytmissä.


title: Pianosonaatti nro 14 (Beethoven)

text: Viimeinen osa on myrskyisä, ja siinä purkautuu ensimmäisen osan lataus. Osa on sonaattimuotoinen ja sisältää nopeita arpeggioita ja paljon korostuksia. Beethovenin ystävä Antonín Reicha kertoo:


title: Pianosonaatti nro 14 (Beethoven)

text: "Beethoven pyysi minua kääntämään sivuja, mutta olin liian kiireinen kiskoessani hänen soitostaan katkenneita kieliä flyygelistä ulos, etteivät ne estäisi muita vasaroita toimimasta. Sain loppujen lopuksi tehtyä kaikki hommani kunnialla, kiskoin kieliä ulos flyygelistä, vapautin irronneisiin kieliin takertuneita vasaroita ja käänsin sivuja. Konsertin loputtua olin hikisempi kuin Beethoven!"


title: Pianosonaatti nro 14 (Beethoven)

text: Beethoven tunnettiin muutenkin siitä, että hän monissa esityksissään rikkoi flyygelistä kielet soittamalla kovaa.


title: Tabulatuuri

text: Tabulatuuri (usein myös muodossa tablatuuri, tabit tai täbit) on erityisesti kielisoittimelle tarkoitettu soitto-ohje, joka on verrattavissa pianon nuotteihin.


title: Tabulatuuri

text: Tabulatuureissa käytetään yleensä kirjain- ja numerosymboleita merkitsemään soitossa käytettävien sormien asettelua. Tabulatuureja käytetään soitto-ohjeina muun muassa kitaralle, bassolle, rummuille, huuliharpulle ja ukulelelle.


title: Tabulatuuri

text: Tabulatuuri on hyvin yksinkertainen soitto-ohje, eikä näin ollen sisällä tietoa mm. rytmistä. Tätä varten on kehitetty tietokoneohjelmia, kuten Guitar Pro, Tuxguitar, Power Tab Editor ja TablEdit Tablature Editor, jotka mahdollistavat tabulatuurien rytmityksen. ASCII-merkistöllä tehtyä tabulatuuria kutsutaan ASCII-tabulatuureiksi.


title: Tabulatuuri

text: Tabulatuureja on käytetty ainakin 1300-luvulta asti.


title: Farmasia

text: Farmasia () tarkoittaa lääkkeen valmistustaitoa sekä tieteenalaa, joka tutkii lääkeaineiden ja -valmisteiden ominaisuuksia, lääkehoitoa sekä lääkkeiden valmistamista ja käyttöä. Alkuaan lääkärit valmistivat itse määräämänsä lääkkeet, mutta lääkehoito ja lääkkeiden valmistus eriytyivät ensin muhamettilaisen kulttuurin piirissä 700-luvulla ja 1200-luvulle mennessä Euroopassa. Vastuukysymysten ja taloudellisten hyötynäkökohtien vuoksi voidaan nykyäänkin pitää tärkeänä, että lääkäri ei valmista eikä myy lääkkeitä, eikä lääkkeitä myyvä apteekkari vastaa potilaan hoidosta.


title: Farmasia

text: Farmasialla on yhteyksiä soveltaviin luonnontieteisiin, terveystieteisiin ja jonkin verran myös yhteiskuntatieteisiin. Apteekki on perinteinen farmasian alan työpaikka. Nykyään farmasian alan työpaikkoja on melko runsaasti myös teollisuudessa ja hallinnossa. Farmasian symbolina käytetään Hygieian maljaa.


title: Farmasia

text: Suomessa farmasia-alan yliopistotutkintoja ovat alempi korkeakoulututkinto farmaseutti ja ylempi korkeakoulututkinto proviisori.


title: Farmasia

text: Biofarmasia tutkii lääkeaineiden fysikaalis-kemiallisia ominaisuuksia, erilaisia lääkemuotoja, lääkkeiden valmistustekniikkaa sekä apuaineiden osuutta lääkkeiden vaikutukseen ja säilyvyyteen sekä ihmisten että eläinten lääkinnässä.


title: Farmasia

text: Biofarmasia yhdistää farmaseuttisen kemian ja farmasian teknologian fysiologiaan ja farmakologiaan.


title: Farmasia

text: Farmaseuttinen biologia (aikaisemmin farmakognosia) tutkii luonnonaineiden käyttöä lääkkeinä. Tieteenalana farmaseuttinen biologia koostuu kemiasta, perinnöllisyystieteestä ja kasvitieteestä, mutta siinä sovelletaan myös mikrobiologiaa, biokemiaa, farmakologiaa sekä geenitekniikkaa.


title: Farmasia

text: Farmaseuttisen biologian tärkeintä tutkimusalaa on farmaseuttisesti käytettävien mikrobien, kasvien ja eläinten metabolia ja edellä mainitusta saatavien tuotteiden eli eläin- ja kasvirohdosten tutkiminen.


title: Farmasia

text: Farmaseuttinen biologia etsii luonnosta uusia lääkeaineita ja kehittää niille analyyttisia ja biologisia tutkimusmenetelmiä sekä selvittää lääkekasvien keräilyn ja varastoinnin vaikutusta rohdosten lääkeaineiden säilyvyyteen.


title: Farmasia

text: Farmaseuttinen kemia tutkii ja opettaa synteettisten lääke- ja apuaineiden kemiaa, uusien lääkeainemolekyylien suunnittelua sekä lääkevaikutuksen kemiallista perustaa.


title: Farmasia

text: Farmasian teknologia tutkii ja kehittää lääkkeitä sekä lääkevalmisteiden valmistusprosesseja. Tässä se soveltaa muita luonnontieteitä, esimerkiksi fysiikkaa, biokemiaa ja tekniikkaa.


title: Farmasia

text: Sosiaalifarmasia on farmasian haara, joka tutkii lääkkeiden käyttöä yhteiskunnallisesta ja potilaan näkökulmasta.


title: Farmasia

text: Kliininen farmasia tarkoittaa farmasian alan edustajan osallistumista potilaan lääkehoidon kokonaisvaltaiseen suunnitteluun. Kliinisen farmasian tavoitteena on rationaalinen (tehokas, turvallinen, taloudellinen ja tarkoituksenmukainen) lääkehoito. Kliininen farmasia edellyttää moniammatillista yhteistyötä terveydenhuollon ammattilaisten kesken sekä yhteistyötä potilaan kanssa. Esimerkiksi proviisorin tai farmaseutin yhteistyössä potilaan ja lääkärin kanssa suorittama lääkehoidon kokonaisarviointi on kliinistä farmasiaa. Muita esimerkkejä farmasian ammattilaisten kliinisistä tehtävistä ovat mm. lääkeinformaatio, potilasohjaus, potilaan kotilääkityksen selvittäminen ja lääkelistan ajantasaistaminen sekä lääkityspoikkeamien raportointi ja analysointi. Yhdysvalloissa kliininen farmasia toimii kliinisen farmakologian rinnalla. Farmasian osaamista on mahdollista hyödyntää myös Suomen terveydenhuoltojärjestelmässä etenkin turvallisen lääkehoidon varmistamisessa.


title: Farmasia

text: Teollisuusfarmasia on tieteenala, joka keskittyy teollisuuspainotettuun lääkevalmisteen tutkimiseen ja tuotekehitykseen. Keskeisiä kysymyksiä teollisuusfarmasiassa ovat lääkekoostumuksen kehittäminen, tuotantoon soveltaminen, lääkkeiden teollinen valmistaminen ja lääkkeiden valmistamiseen liittyvät laatujärjestelmät sekä lääkerekisteröinti.


title: Farmasia

text: Farmakologia on farmasialle keskeinen lääketieteen ala. Sen keskeisin tehtävä on opettaa ja tutkia miten lääkeaineet vaikuttavat ja mitkä ovat lääkkeen hyödyt ja haitat.


title: Farmasia

text: Toksikologia on keskeinen ala uusien lääkkeiden kehitystoiminnassa. Kaikki uudet lääkeaineet joutuvat käymään läpi perusteellisen toksisuustutkimusten patteriston, ennen kuin niitä voidaan testata ihmisille.


title: Farmasia

text: Erityisesti lääkkeiden kehitystoiminnassa farmasia toimii yhdessä käytännön lääketieteen kanssa. Suomessa tästä on ollut esimerkkinä mm. tiettyjen silmälääkkeiden kehittäminen.


title: Halo 3

text: Halo 3 on Bungie Studiosin kehittämä ja Microsoft Game Studiosin julkaisema ensimmäisen persoonan ammuntapeli, joka on jatko-osa "Halo 2:lle". Peli julkaistiin Xbox 360:lle vuonna 2007.


title: Halo 3

text: "Halo 3:een" on palautettu joitain vanhoja aseita, kuten "ista" tuttu "Assault Rifle" sekä lisätty useita uusia aseita, muun muassa "Halo 2:ssa" nähty "Gravity Hammer", tuhoisa laserase "Spartan Laser" sekä täysin uutena jalustalla olevia irrotettavia tukiaseita kuten konetykki. Aseiden lisäksi "Halo 3:ssa" on "Halo"-sarjassa uutta olevat kannettavat apuvälineet (), joihin kuuluu esimerkiksi suojat poistava "Power Drain", tavaroita ja pelaajia ilmaan nostava "Gravity Lift" sekä "Trip Mine" -miina.


title: Halo 3

text: "Halo 3:ssa" on myös muutamia uusia ajoneuvoja kuten ensimmäinen pelaajan ohjattava ihmisten ilmataistelualus "Hornet" sekä nopea ja ketterä "Mongoose"-mönkijä.


title: Halo 3

text: "Halo 3:a" voi pelata myös Xbox Live -palvelussa. Peli sisältää lukuisia erilaisia karttoja, joita ilmestyy tietyin väliajoin lisää. Uudet karttapaketit maksavat yleensä 600–800 Microsoft-pistettä eli noin 12 euroa. Karttapaketteja on ilmestynyt tähän mennessä kolme kappaletta, "Heroic", "Legendary" ja "Mythic Map Pack" (lisäksi Mythic Map Packin toinen osa eli "Mythic Disc"). "Heroic Map Packin" saa nykyään ladata ilmaiseksi Xbox Livestä. Lisäksi on yksi ylimääräinen kenttä, "Cold Storage", jonka voi myös nykyään ladata ilmaiseksi.


title: Halo 3

text: Vastuksenhaku on "Halo 3:n" ominaisuus, jota voi pelata Xbox Live -kultajäsenyydellä. Vastuksenhaku myös rekisteröi kaikki pelaajien ansaitsemat mitalit, tapot ja kuolemat talteen, ja niitä pystyy selaamaan kuka tahansa Bungien virallisella sivustolla.


title: Halo 3

text: Vastuksenhaussa on tällä hetkellä kaksi pysyvää tyyppiä, ja ne ovat:


title: Halo 3

text: Ranked, jonka jokaisessa omassa pelilistassa pelaajalla on taso, jota voi nousta voittojen ja tippua häviöiden myötä. Myös kokemuspisteitä ("EXP") on mahdollista ansaita.


title: Halo 3

text: Social, jonka pelilistoissa pelaajalla ei ole määritettyä tasoa, mutta kokemuspisteitä voi silti ansaita. Tässä pelilistassa voi myös pelata useampi kuin yksi henkilö samalta konsolilta, vaikka pelaajilla on käytössä vain yksi Xbox Live -kultajäsentili, käyttämällä vierailijoita. ().


title: Halo 3

text: Lisäksi vastuksenhaussa ilmestyy silloin tällöin lyhytaikaisia pelilistoja sekä turnauksia, joita ovat olleet muun muassa halloweenina ilmestynyt "Living Dead" ja ystävänpäivänä ilmestynyt "V-Day Massacre". Nykyään vastuksenhaussa ilmestyy myös viikonloppuisin (torstaista sunnuntaihin) oma erikoispelilista ("Doublexpweekend"), jossa on mahdollista ansaita kaksinkertaisesti kokemuspisteitä yhtä peliä kohden. Joka kuun seitsemäs päivä vastuksenhaussa ilmestyy erikoinen pelilista "7 on the 7th". "in" julkaisun myötä pelilistojen määrää vähennettiin. Uusien "Halo"-pelien julkaisun myötä "Halo 3:n" aktiivinen pelaajakanta on luonnollisesti vähentynyt.


title: Halo 3

text: Peli jatkuu suoraan edellisen pelin tapahtumista. Tartarksen kuoltua geneettisesti ja fyysisesti paranneltu supersotilas Spartan-117, joka tunnetaan myös nimellä Master Chief, ajautuu maapallolle Covenant-liittouman laivaston mukana Itä-Afrikan viidakkoon. Maasta hänet löytävät kersantti Johnson sekä "elite" Miehistö Master Chiefin johdolla taistelevat tiensä ulos viidakosta ja saapuvat Yhdistyneiden kansakuntien turvallisuusneuvoston turvallisuusneuvoston etuvartioon, jossa Miranda Keyes ja lordi Hood suunnittelevat Covenantin johtajan, Totuuden ja Armon profeetan, pysäyttämästä aktivoimasta muinoin eläneen muukalaislajin edelläkävijöiden (engl. "Forerunners") artefaktia, joka löytyi New Mombasan raunioiden ulkopuolelta. Chief velvoitetaan ”puhdistamaan” tie Voin kaupunkiin ja tuhoamaan kaikki kaupunkiin lentämistä estävät Covenantin sotakoneet, jotta Hood voi johtaa Maan viimeiset alukset profeettaa vastaan.


title: Halo 3

text: Käyttämällä aukkoa, joka maahyökkäykset aiheuttavat, Hood aloittaa hyökkäyksen profeettojen alusta vastaan. Profeetat ennättävät aktivoida maahan haudatun edelläkävijöiden portaalin, joka luo massiivisen ulottuvuusrepeämän New Mombasan taivaalle. Ihmisten alusten vielä toipuessa paineaallosta profeetat ja heidän seuraajansa astuvat portaaliin. Hyperavaruudesta saapuu kuitenkin parasiittieliötulvan (engl. "Flood") valtaama Covenant-risteilijä. Chief uskoo että "Halo 2:ssa" Covenantien pyhään pääkaupunkiin High Charityyn jätetty Cortana on aluksen kyydissä, ja raivaa tiensä tulvan läpi aluksen törmäyspaikalle. Samaan aikaan Covenantin pettämät eliitit liittyvät ihmiskunnan joukkoihin ja aloittavat tulvan järjestelmällisen tuhoamisen maapallolta. Chief löytää Cortanan sijaan tämän jättämän viestin, jonka Halo-kehän ”valvoja” 343 Guilty Spark avaa viestin, jossa Cortana kertoo että ainoa keino tulvan tuhoamiseen on portaalin toisella puolella. Ihmisten ja Eliittien muodostama sotajoukko lähtee portaalista Covenant-joukkojen perään.


title: Halo 3

text: Portaalin toiselta puolelta Ihmiset ja Eliitit löytävät valtavan Forerunner-rakennelman: tähdenmuotoisen ”Arkin” ("The Ark") jonka avulla Profeetat voisi aktivoida kaikki seitsemän Halo-kehää. Halot ovat superaseita, jotka laukaistessaan tuhoaisivat kaiken elämän koko galaksista. Covenantit kuitenkin uskovat Halojen käynnistämisen aloittavan ns. ”Suuren Matkan” ("Great Journey") Estääkseen profeettoja laukaisemasta haloja, ihmisten pitää etsiä hänen piilopaikkansa käyttämällä Arkin karttakeskusta; Cartographeria. Profeetat paikannetaan, ja loput Covenantien aluksista tuhotaan.


title: Halo 3

text: Käy ilmi, että Profeetat on nostanut Halojen ohjauskeskuksen ”Kappelin” ("Citadel") ympärille voimakentän, joka pitää sulkea sammuttamalla kolme sitä ylläpitävää tornia. Ihmiset ja eliitit jakautuvat kolmeen ryhmään sulkeakseen tornit. Arbiter ja Chief onnistuvat, mutta Kersantti Johnsonin johtama ryhmä epäonnistuu, ja Johnson vangitaan. Totuuden Profeetta tarvitsee Johnsonia, sillä Halot voidaan aktivoida vain ihmisen kädestä. Master Chief sammuttaa viimeisen tornin, ja eliittien johtaja Shipmaster valmistautuu tuhoamaan Citadelin aluksellaan. Keskenkaiken Arkkiin maasta vievästä portaalista lentää tulvan valtaama Covenanttien pyhä kaupunki; High Charity jossa tulva söi lopullisesti armon profeetan. Valtavasta meduusamaisesta avaruusasemasta lohkeaa pala joka törmää Shipmasterin alukseen tuhoten sen asejärjestelmät. Master Chiefin täytyy jälleen taistella sekä tulvan, että Covenantin rippeiden kanssa päästäkseen Citadeliin. Samaanaikaan ensimmäisessä Halossa kuolleen Kapteeni Jacob Keyesin tytär, Miranda Keyes, tekee epätoivoisen yrityksen pelastaa Johnson profeettojen kynsistä. Totuuden Profeetta tappaa Mirandan brute spiker-aseella, ja pakottaa Johnsonin aloittamaan Halojen laukaisuprosessi. Samalla kappelin toisessa päässä Master Chief ja Arbiter liittyvät yhteen tulvan kanssa, sillä molemmilla on nyt sama tavoite. Lopulta Arbiter tappaa Totuuden Profeetan, liittouman johtajan, ja estää Halojen laukaisun. Tulvan ja ihmisten liitto purkautuu heti uhan kadottua, ja Floodit hyökkäävät ihmisten ja eliittien armeijan rippeiden kimppuun.


title: Halo 3

text: Päästyään ulos Kappelista, Chiefin Cortana-näyt johdattavat hänet paneelille joka nostattaa Arkin keskellä vielä rakenteilla olleen halo-kehän näkyville. 343 Guilty Spark selittää, että Halo on rakennettu Chiefin tuhoaman Halon tilalle, ja että hän aikoo ryhtyä henkilökohtaisesti valvomaan Halon viimeistelyä. Chief ymmärtää että keskeneräinen Halo on Cortanan mainitsema ”ratkaisu” ("Solution"). Chief matkustaa maahan törmänneeseen High Charityyn, ja pelastaa Cortanan, jonka hallussa Halon aktivoimiseen tarvittava ”indeksi” ("Index") on. Samalla hän tuhoaa High Charityn ja tulvan keskusmielen; Gravemindin.


title: Halo 3

text: Cortanan mukaan keskeneräisen Halon laukaisu tuhoaisi sekä Halon että Arkin, ja näin tulva tuhoutuisi kokonaan. Käy nimittäin ilmi, että Gravemind ei suinkaan tuhoutunut, vaan on nyt rakentumassa uudelleen Halolla. Johnson, Arbiter ja Chief (Cortana mukanaan) taistelevat tiensä tulvaa vastaan Halon komentokeskukselle. Vasta siellä 343 Guilty Spark ymmärtää, että Chief aikoo tuhota myös tämän Halon. Spark pimahtaa lopullisesti, ja tappaa Johnsonin. Chief tuhoaa Sparkin olalta laukaistavalla laser-aseella; Spartan Laserilla, ja käynnistää Cortanan avulla Halon laukaisuprosessin. Chief, Arbiter ja Cortana pakenevat tuhoutuvalta Halolta Johnsonin Frigate-tyyppisellä aluksella "Forward Unto Dawn" romahtamaisillaan olevan portaalin läpi maapallolle, mutta portaali romahtaa kesken kaiken katkaisten aluksen kahtia. Arbiter selviytyy maapallolle aluksen ohjaamossa, mutta Master Chief, joka jää aluksen takaosaan, ei saavu maapallolle ja hänet julistetaan kadonneeksi. Muista päähenkilöistä taisteluissa Floodeja ja Covenant-liittoumaa vastaan kuolleeksi julistetaan komentaja Miranda Keyes ja majuriksi ylennetty Avery Johnson Jr..


title: Halo 3

text: Lopputekstien jälkeen paljastuu, että Master Chief ja Cortana ovat vielä hengissä aluksen irronneessa osassa, joka leijailee avaruudessa. Master Chief jäädyttää itsensä ja aluksen hylky ajautuu tuntemattoman planeetan kiertoradalle.


title: Halo 3

text: Jokaisessa päätarinan kentissä on piilotettuja pääkalloja, joita voi kytkeä päälle antaen mm. haastavuutta peliin.


title: Halo 3

text: Peli julkistettiin E3-messuilla keväällä 2007, jossa siitä julkaistiin myös ensimmäinen traileri. Pelin tekijöiden mukaan "Halo 3" on viimeinen Halo-universumiin sijoittuva ensimmäisen persoonan ammuntapeli ja se päättää "Halo"-trilogian. Tosin myös Halo-universumiin sijoittuva "Halo Wars" -tosiaikaisstrategia on jo julkaistu, sen sijaan Peter Jacksonin yhtiön Wingnut Interactiven työstämä "" on peruttu samanaiheisen elokuvan peruuntumisen myötä. Kuitenkin "in" tapahtuvat sijoittuvat ajalle ennen ensimmäisen Halo-pelin tapahtumia.


title: Halo 3

text:
Yhdysvalloissa pelin ensimmäinen televisiomainos esitettiin 4. joulukuuta 2006, ja se saapui tuolloin ladattavaksi myös Xbox Liven kauppapaikalle ja Crackdown-pelin mukana sai koodin lataamiseen. "Halo 3:sta" julkaistiin Xbox Liven kautta ladattava monipeli-beta toukokuussa 2007 ja se loppui kesäkuun kymmenes päivä. Betaan pääsi joko Crackdown-pelin mukana tulleesta kutsusta tai osallistumalla Microsoftin järjestämään "Halo 2" -kilpailuun, jossa palkintoina oli kutsuja "Halo 3" -betaan.
Bungien omalla foorumilla pystyi vaikuttamaan pelin suunnitteluun. Keskustelupalstalle tuli ehdotuksia usean sivun verran. Yksi hyväksytyistä ehdotuksista oli ensimmäisestä "Halo"-pelistä tuttu pistooli ja rynnäkkökivääri, joita tosin on muunneltu "Halo 3:een". Bungie myös järjesti huutokaupan, jossa korkeimman hinnan tarjonnut henkilö sai itselleen ääniroolin "Halo 3" -peliin. Hinta ehti ylittää yli 2 000 dollarin.


title: Halo 3

text: Microsoftin mukaan "Halo 3" nousi julkaisupäivänsä myynnin kokonaisarvolla mitattuna Yhdysvaltain kautta aikain tuottoisimmaksi viihdejulkaisuksi, ohittaen sekä "Hämähäkkimies 3" -elokuvan että uusimman "Harry Potter" -kirjan. Kappalemäärältään "Halo 3:n" avausmyynti ei ole edellä mainituista suurin, mutta pelin elokuvaa ja kirjaa korkeampi yksittäishinta nosti myynnin kokonaisarvon näistä korkeimmaksi.


title: Halo 3

text: "Halo 3" ilmestyi Pohjois-Amerikassa 25. syyskuuta. Ensimmäisen vuorokauden aikana pelin myynti kipusi Yhdysvalloissa noin 170 miljoonaan dollariin. Microsoftin silloisen varapääjohtajan Peter Mooren mukaan peli oli Microsoftille vuoden 2007 syksyn tärkein peli.


title: Halo 3

text:
Halo 3 sai hyvän ja kriittisen vastaanoton. GameRankings anti pelille 93.53% arvostelun ja Metacritic antoi pelille 94 pistettä sadasta. Pelillä oli suuret odotukset, mutta se täytti ne ja antoi vielä enemmän
Eurogamerin Games Radarin ja GameSpotin mielestä aiempien Halo -pelien kaava oli edelleen ennallaan, mutta se ei haitannut. "Jokainen Halo fani löytää pelistä jotakin tyydyttävää, kun kyseessä on Master Chiefin kolmas Halo seikkailu" sanoi Charlie Barret GamesRadarista.
IGN totesi, että Halo 3 on täydellisin peli mitä konsolille voi saada, ja että "Forge" ja uusintamahdollisuus nostavat konsolipelin riman niin korkealle, että sitä ei voida ylittää tämän sukupolven aikana.


title: Halo 3

text: Peli voitti myös useita palkintoja kuten vuoden peli, koukuttavin peli ja paras konsolipeli -palkinnot.


title: Antiprotoni

text: Antiprotoni () on protonin antihiukkanen eli se on antimateriaa.


title: Antiprotoni

text: Se koostuu kahdesta anti-u-kvarkista ja yhdestä anti-d-kvarkista. Antiprotonilla on sama massa ja sama spin-luku kuin protonilla, mutta vastakkainen sähkövaraus. Antiprotoni on stabiili, mutta sen törmätessä protoniin tapahtuu annihilaatio.


title: Antiprotoni

text:
Antiprotonin löysivät kalifornialaisen Berkeleyn yliopiston tutkijat Emilio Gino Segrè ja Owen Chamberlain 1955 Bevatron-kiihdyttimellä. Löydöstään he saivat Nobelin fysiikanpalkinnon 1959. Reaktio, jossa antiprotoni ensimmäistä kertaa havaittiin, on muotoa
missä siis formula_2 on protoni ja formula_3 on antiprotoni.


title: Antiprotoni

text: Keinotekoisesti antiprotoneita tuotetaan Fermilabin Tevatronissa, jossa niitä törmäytetään protoneihin jopa 1,96 TeV:n törmäysenergialla.


title: Rahje

text: Rahje on hevosilla käytettävien valjaiden osa. Rahje on nahkahihna, jonka avulla länget ja aisat (myös luokki, jos sitä käytetään) yhdistetään toisiinsa.


title: Rahje

text: Puhekielessä käytetään usein ilmaisua "rahkeet eivät riitä", mutta sen merkitys on irtautunut täysin alkuperäisestä ja sillä tarkoitetaan voiman, keinon tai vastaavan riittämistä. Vanhastaan ongelmana olivat liian lyhyet rahkeet tai rahkeen katkeaminen.


title: Lancaster (suku)

text: Lancaster oli eräs Englannin hallitsijasuvuista. Se oli toinen osapuoli ruusujen sodassa, vuosina 1455–1485 käydyssä epäsäännöllisessä sisällissodassa, joka riehui Englannissa ja Walesissa. Suvun nimenä oli Lancaster, koska sen jäsenet olivat sukua Juhana Gentille, ensimmäiselle Lancasterin herttualle. Heidän symbolinsa oli punainen ruusu.


title: Lancaster (suku)

text: Lancasterien vastapuoli oli York-suku. Keskinäinen kamppailu on jatkunut nykypäivänä Lancashiren ja Yorkshiren kreivikuntien leikkimielisen kilvoittelun merkeissä.


title: Lancaster (suku)

text: Maineikas Englannin Tudor-hallitsijasuku periytyi Lancastereista Margaret Beaufortin, Juhana Gentin lapsenlapsenlapsen, kautta. Margaret nai Edmund Tudorin ja heidän poikansa Henrik VII hallitsi ensimmäisenä Tudor-suvun kuninkaana yhdistäen lopulta kamppailevat suvut avioliittonsa kautta.


title: Lancaster (suku)

text: Nimitys "Lancaster-suku" on myöhempien aikojen perua; teknisesti kyseessä oli vain yksi Plantagenet-suvun haara, ja lancasterilaiset kutsuivat itseään Plantagenet'eiksi.


title: Ismo Laitela

text: Ismo Kalervo Laitela (es. Esko Kovero) on kuvitteellinen hahmo suomalaisessa saippuasarjassa "Salatut elämät". Hahmon ensiesiintyminen tapahtui sarjan toisessa jaksossa, joka esitettiin 26. tammikuuta 1999. Hänestä on tullut yksi sarjan tukipilareista, joka nauttii sarjan fanien keskuudessa suurta suosiota. Ismo on sarjassa pisimpään mukana ollut henkilöhahmo, ja ainoa alkuperäinen hahmo joka ei ole poistunut kertaakaan sarjasta.


title: Ismo Laitela

text: Ismo on luonteeltaan äkkipikainen, minkä vuoksi hän on joutunut pulaan kerran jos toisenkin. Välit lapsiin ovat aina olleet huonot. Ismo on pahoinpidellyt lapsiaan useasti sarjan alkuaikoina. Ismo on elämässään toiminut ainakin mainosalalla ja sarjan aikana hän on toiminut Majatalo Amandan toisena osakkaana, Snow Teamin toimitusjohtajana sekä yksityisyrittäjänä pitäen Ismon valinta -lähikauppaa. Hän on myös ollut talonmiehen pestissä sekä yökerho Geelin ovivahtina. Työ päättyi, kun hän pahoinpiteli asiakkaan klubin ulko-ovella, koska asiakas puukotti Ismoa.


title: Ismo Laitela

text: Ismo ajautui nettipokerin pariin ja tätä kautta kokeilemaan taitojaan myös muissa uhkapeleissä. Tämä johti vakavaan peliriippuvuuteen ja vararikkoon, josta päästäkseen Ismo muun muassa panttasi Tanja Jääskeläiselle ostamansa timanttikorvakorut, varasti Ulla Taalasmaan kihlasormuksen ja varasti tavaroita Taalasmaiden asunnosta. Jäätyään kiinni teoistaan Ismo joutui jättämään Pihlajakadun taakseen. Hän oli tovin aikaa asunnoton ja ehti jopa harkita itsemurhaa, mutta palasi sittemmin Pihlajakadulle ja ryhtyi naisystävänsä Tanjan taloudellisella avustuksella Stellans-kauppaketjun myymäläpäälliköksi.


title: Ismo Laitela

text: Ismolla on kaksi lasta, Kalle ja edesmennyt Miia avioliitostaan Liisa Laitelan kanssa. Molempien välit Ismoon olivat huonot, sillä Ismo ei sopeutunut rooliinsa yksinhuoltajaisänä, ja hän muun muassa alkoi lyödä lapsiaan. Ismo myös kielsi lapsiaan tapaamasta tiettyjä kavereita, kuten Saku Salinia. Kun Kalle kertoi olevansa homoseksuaali, Ismon oli vaikea hyväksyä sitä, ja hän heitti Kallen ulos asunnosta. Armeijakaan ei Ismon mukaan ”sopinut” homoseksuaaleille, mutta hänen mielipidettään uhmaten Kalle astui palvelukseen. Siellä hän tapasi tulevan poikaystävänsä yliluutnantti Kuisma Savolaisen, heidän tiensä johti lopulta Brasiliaan. Yli kymmenen vuoden poissaolon jälkeen kevään 2012 päätösjaksossa Kalle palasi Suomeen Ismon luo ja Ismo otti poikansa avosylin vastaan. Kallen pikkusisko Miia kuoli aivokasvaimeen vuoden 2002 tammikuussa esitetyssä jaksossa, hautakiven mukaan 23. toukokuuta 2001, ja hänet haudattiin Helsinkiin.


title: Ismo Laitela

text: Ismo ja Liisa Salo lupautuivat hoitamaan Severi Sievistä siksi aikaa, kun Lasse on etsimässä vaimoaan Paulaa tämän karattua mielisairaalasta. Severi ja Ismo eivät tulleet lainkaan toimeen keskenään. Severi kiusasi Ismoa jatkuvasti ja lopulta huijasi Ismon lyöneen tätä, minkä takia Lasse palasi takaisin Suomeen.


title: Ismo Laitela

text: Myöhemmin Ismon ja Kallen perheeseen on saapunut valekuoleman tehnyt Kristiina (ent. Liisa Laitela) ja tämän toisesta avioliitosta oleva tytär Sanni Pohjonen, joka sai lapsen, Iljan. Ismon ja Kristiinan yhteiselo ja seurustelu on ollut vaikeaa.


title: Ismo Laitela

text: Kevään 2010 päätösjaksossa Ismo jäi moottorikelkan alle ollessaan hiihtoretkellä jäällä Sepon, Helenan, Isabellan, Sebastianin ja silloisen naisystävänsä Leean kanssa. Ismo joutui sairaalaan, ja hänen pernansa leikattiin pois. Häneltä murtui jalka. Kesti aikansa ennen kuin Ismo toipui onnettomuudesta. Myöhemmin selvisi, että kelkkailija oli Heiskanen, jonka tarkoituksena oli ajaa Isabellan yli.


title: Ismo Laitela

text: Huhtikuussa 2013 Ismo kävi terveystarkastuksessa sekä hakemassa tarvittavat rokotteet tulevaa häämatkaa varten. Hän valitteli Katariinalle kipuja niskassa ja kaulassa, jotka hän huomasi sen jälkeen kun Lasse kolkkasi hänet lapiolla. Katariina huomasi Ismon imusolmukkeiden turvotusta ja Ismo sai lähetteen syöpätutkimuksiin. Lääkäri otti koepalan Ismon imusolmukkeista ja lähetti ne tutkittavaksi. Ismolla todettiin pian tutkimusten jälkeen imusolmukesyöpä. Ismo kuitenkin selvisi syövästä.


title: Ismo Laitela

text:
Ismon avioliitto ensimmäisen vaimonsa Liisan kanssa oli ilmeisen onnellinen, ja he saivat kaksi lasta. Monen vuoden liitto tuli kuitenkin päätökseen, kun Liisa menehtyi pitkään sairastamaansa syöpään. Ismo jäi syvästi kaipaamaan vaimoaan, eikä koskaan päässyt täysin yli Liisan kuolemasta. Miia-tyttären kuolema oli ikävä muistutus kauan sitten kuolleesta vaimosta. Vuonna 2001 Ismo näki Liisan mielessään ja jutteli tälle. Liisa tällöin kehotti Ismoa jatkamaan eteenpäin. Vuoden 2009 syksyllä Liisa nähtiin vilaukselta "Salatuissa elämissä", kun Ismo oli vaipunut hypnoosiin hypnoterapeutin ansiosta. Liisan oma sukunimi oli Kumpulainen. Vuonna 2013 selvisi, että Liisa onkin elossa ja käyttää nykyään nimeä Kristiina Pohjonen. Hän asuu nykyään Hämeenlinnassa tyttärensä Sanni Pohjosen kanssa..
Kun Kristiinan ja Sannin uusi asunto joutui remonttiin, muuttivat he Ismon ja Kallen luokse, ja vanhan avioparin välillä alkoi kipinöidä. Ismo alkoikin tapailla Kristiinaa. Myöhemmin kävi kuitenkin ilmi, että Ismo olikin tapaillut Helena Kuulaa samaan aikaan. Aluksi Kristiina ei tahtonut antaa anteeksi. Ismo kuitenkin tajusi rakastavansa vain Kristiinaa ja lupasi olla rehellinen siitä hetkestä lähtien. Kristiina ja Ismo aloittivat taas suhteen. Kristiinan menetettyä muistinsa alkoi Ismo varjella Kristiinaa kaikelta, joka saattaisi palauttaa hänen muistinsa. Kristiinan muisti kuitenkin palasi, ja tajuttuaan kuinka Ismo oli pitänyt häntä vankinaan tämän asunnossa, hän jätti Ismon. Myöhemmin Kristiinalle kehittyi suhde Aki Nikkisen kanssa, mistä Ismo ei ollut mielissään. Suhde päättyi ja Kristiina päätti muuttaa Hämeenlinnaan poistuen täten sarjasta.


title: Ismo Laitela

text: Ismon rakkauselämä on ollut lähes yhtä onnetonta kuin hänen perhe-elämänsäkin. Liisa-vaimon kuoltua hän eli pitkään ilman naisseuraa, mutta lopulta rohkaistui taas tapailemaan uusia naisia. Ihastus Jukka Salinin entiseen vaimoon Maaritiin johti yhteen yhteiseen yöhön, mutta Maarit oli yhä rakastunut entiseen mieheensä, eikä aikonut tyytyä Ismoon. Pieni romanssinpoikanen Pamela Johanssonin(oikealta nimeltään Päivi Juppunen)kanssa oli yhtä tyhjän kanssa, vaikka tarjosikin hetken lohdun Ismon elämään. Sittemmin Ismo on ollut ihastunut myös Seppo Taalasmaan naisystävään Helena Kuulaan, mutta ihastus osoittautui yksipuoliseksi, kun Seppo ja Helena palasivat yhteen.


title: Ismo Laitela

text: Yhtäkään vakavaa suhdetta ei syntynyt ennen kuin Ismo tapasi naispappi Rauni Koivukujan. Suhteesta tuli myrskyisä, mutta lopulta se johti kihlautumiseen. Rauni päätti kuitenkin lähteä lähetystyöhön Angolaan. Poissaolonsa aikana naisella oli syrjähyppy toisen miehen kanssa, ja hän lähetti postissa kihlasormuksen Ismolle Helsinkiin. Rauni tuli kuitenkin katumapäälle ja päätti yrittää uudestaan Ismon kanssa. Hän matkusti takaisin Suomeen estääkseen Ismoa saamasta tietää sormusjupakasta. Ismo ei vielä ollut saanut kirjettä ja oli iloinen Raunin paluusta. Tämä ilo kuitenkin päättyi lyhyeen, kun kirjekuori saapui perille, ja Ismo pääsi selville sen sisällöstä. Pari sai sovittua, mutta lopulta Ismo ei kestänyt sitä, että Rauni oli pettänyt häntä tummaihoisen kanssa. Ismo löi Raunia, jolloin Rauni sai tarpeekseen ja jätti Ismon. Suhdetta heikensi myös Ismon halu hankkia lapsia. Rauni oli entisessä avioliitossaan yrittänyt raskaaksi tuloa monta vuotta siinä onnistumatta, eikä hän halunnut käydä uudestaan läpi samoja pettymyksiä. Raunin lähdön jälkeen Ismo oli itsemurhan partaalla ja jätti lappusen, jossa kertoi aikeistaan riistää henkensä. Hän tasapainoili juuri sillankaiteella, kun Rauni ja Seppo saapuivat pelastamaan tilanteen. Myöhemmin Ismo uskoutui Sepolle, että itsemurhauhkailut olivat vain keino saada Rauni takaisin. Tässä tavoitteessa Ismo ei kuitenkaan onnistunut, vaan Rauni pakkasi tavaransa ja lähti lopullisesti miehen elämästä takaisin Angolaan, kun Ismon juoni itsemurhayrityksen kautta Raunin kanssa uuden suhteen aloittamisesta paljastui hänelle.


title: Ismo Laitela

text: Raunin jälkeen Ismolla oli pitkähkö suhde taksikuski Jaana Niemisen kanssa. Tämä topakka nainen oli Ismon lailla yksinhuoltaja ja eronnut. He tapasivat ensimmäisen kerran talokauppojen merkeissä Raunin ollessa vielä mukana kuvioissa. Jaana halusi takaisin Helsinkiin ja Ismo maaseudun rauhaan aikeinaan perustaa perhe Raunin ja lastensa kanssa. Raunin lähdettyä Ismo vaati kauppoja peruttaviksi. Tähän ei asuntoonsa tyytyväinen Jaana suostunut. Toraisa alku eteni kuitenkin nopeasti toimivaksi suhteeksi, ja Ismo ja Jaana muuttivat yhteen. Rahan puutteessa Jaana poltti Ismon kosteusvaurioisen omakotitalon Keravalla vakuutuskorvausten toivossa. Rakkaus ja yhteiselämä kukoistivat, kunnes Jaana päätyi sänkyyn nuoruudenaikaisen rakkautensa Jukka Salinin kanssa. Ismo ja Jaana erosivat, ja Jaana muutti Jukan kanssa Turkuun jättäen Pihlajakadun taakseen.


title: Ismo Laitela

text: Jaanan jälkeen Ismon rakkauselämä oli oikeastaan hiljaiseloa. Muutama ihastus ja suhde nuoren, liikunnallisen Pipsa Tiilikaisen kanssa hieman värittivät arkea, mutta mitään kestävää ei siitä huolimatta syntynyt. Energinen Pipsa osoittautui liian pirteäksi ja meneväksi Ismolle, joka ei halunnut myöntää kuntonsa ja terveytensä rapistumista. Nolostunut Ismo joutui lopulta kasvokkain totuuden kanssa: hän ei enää pysynyt nuoremman naisen vauhdissa mukana. Pipsa suhtautui asiaan lempeästi ja vakuutti Ismolle, ettei sillä ollut merkitystä. Suhde eteni hyvin, ja pian Pipsa halusi jo muuttaa yhteen. Tunteistaan epävarma Ismo ei ollut ollenkaan innostunut ajatuksesta, ja hänestä suhde eteni liian nopeasti. Pipsa oli kuitenkin sinnikäs ja jatkoi taivuttelua saaden aikaan myös tulosta; Ismo luovutti hänelle asuntonsa avaimen vain heittääkseen naisen kadulle ensimmäisen riidan jälkeen.


title: Ismo Laitela

text: Ismon rakkausrintamalla vaikutti lämpenevän Tanja Jääskeläisen saapuessa Pihlajakadun maisemiin. Hän herätti heti kättelyssä Ismon mielenkiinnon. Tanja oli kuitenkin aviossa Antti Jääskeläisen kanssa, joten Ismo joutui jarruttelemaan. Saatuaan selville Antin lukuisat pettämiset Tanja halusi miehestään eron.


title: Ismo Laitela

text: Tanja oli surun murtama. Oman lapsen menetys tuntui jo olevan kestämätöntä, mutta Antti lisäsi entisen vaimonsa tuskaa tuomalla Rikun hautajaisiin uuden tyttöystävänsä Sirpan. Ismosta Tanja löysi ymmärtäväisen kuuntelijan ja empaattisen lohduttajan. Lapsen menetys yhdisti kumpaakin. Ismon ottaessa ensiaskeleen kohti romanttista suhdetta Tanja epäröi ja torjui miehen suudelman. Lopulta hän päätti antaa Ismolle tilaisuuden ja puolestaan suuteli tätä itse. Tämän suudelman myötä he aloittivat kunnollisen seurustelusuhteen, vaikka aluksi kuviota sotki myös torjuttu mies Ossi, joka oli rakastunut Tanjaan.


title: Ismo Laitela

text: Pian Ismo kosi Tanjaa ja he muuttivat yhteen. Ossi oli kuitenkin päättänyt tehdä lopun Tanjan ja Ismon liitosta, joten hän sai selville Ismon pelaamiset ja sen, miksi Ismo oli halunnut muuttaa yhteen: Ismo oli pelannut asuntonsa pokerissa. Ossi paljasti kaiken Tanjalle ja Tanja uskoi kaiken heti Ossin näytettyä virallisen paperin asuntokaupasta. Tämän takia Tanja ajoi Ismon pois talostaan ja päätti suhteen.


title: Ismo Laitela

text: Tanja kuitenkin huolestui Ismosta ja järkyttyi löytäessään hänet ulkoa teltasta. Tanja pyysi Ismon kotiinsa ja kertoi edelleen välittävänsä hänestä. Hetken heillä meni hyvin, kunnes Tanjan tytär Juulia saapui maisemiin ja saman katon alle. Ismo ei kestänyt tytön jatkuvaa ärsyttävää käytöstä ja löi tätä. Tanja hääti Ismon pois kodistaan. Sen jälkeen Ismo ja Tanja päättivät yrittää vielä kerran. Tanja oli kuitenkin pettänyt Ismoa Lassen kanssa. Tällä kertaa pari erosi lopullisesti.


title: Ismo Laitela

text: Salla Laitela oli masentunut, koska kaikilla muilla tuntui menevän paremmin kuin hänellä. Ismo meni Sallan luo piristämään tätä ja illan päätteeksi hieman humalainen Salla suuteli Ismoa. Ismon tunteet Sallaa kohtaan alkoivat herätä. He lähtivät yhdessä kylpylään, jossa Ismo kertoi elämäntarinansa Sallalle. Salla ja Ismo kihlautuivat ja Ismon kosittua Sallaa he avioituivat. Ilta tosin päättyi surkeasti, kun hääpaikkana toiminut kahvila Kentauri räjähti ja Sallan uskottiin kuolleen. Ismo suuteli Sallaa ruumishuoneella hyvästiksi, mutta Salla ”heräsi” yllättäen henkiin. Pari aloitti yhteisen avioelämän, mutta suhteeseen tuli ongelmia Sallan mustasukkaisuuden myötä ja Ismo muutti läheiseen majataloon asumaan. Kun Salla itse petti Ismoa humalassa, mies ei voinut tätä hyväksyä ja ilmoitti haluavansa erota. Salla muutti eron seurauksena pois Helsingistä.


title: Ismo Laitela

text: Leea Leivo on osapuilleen Ismon ikäinen viehättävä rouva, jolla on oma kangasliike. Leea perusti sen miehensä Harrin kuoleman jälkeen. Leealla ja Ismolla oli pientä säpinää. Ismo kutsui Leean tupaantuliaisjuhliinsa. Sittemmin Leea ja Ismo suutelivat toisiaan hiihtoretkellä. Ismo jäi kuitenkin moottorikelkan alle, ja sairaalassa Leean poika Esa paljasti Leealle Ismon väkivaltaisen menneisyyden. Kun Ismo kertoi Leealle epäilevänsä Esan ajaneen hänen ylitseen, Leea päätti jättää Ismon.


title: Ismo Laitela

text: Ismon perittyä Elsa Toiviolta suuren perinnön, mukaan kuvioihin ilmestyi aiemmin kadonneeksi luultu Elsan tytär Liisa hakemaan omaa perintöosuuttaan. Riitaisan alun jälkeen Ismo ja Liisa päätyivät yhdessä kaupan lattialle romanttisiin hetkiin. Ismo ei kuitenkaan tiennyt, ettei Liisa ollut kiinnostunut hänestä vaan yritti edelleen saada Ismon osuuden äitinsä perinnöstä. Liisa kuitenkin rakastui Ismoon hiljattain, ja juuri kun hän oli varastanut rahat Ismolta, hän muutti mieltään ja palasi. Liisa ei ole oikeasti sukua Elsa Toiviolle. Ismo ja Liisa päätyivät yhteen ja saivat huollettavakseen Siru Honkasen, Liisa Toivion veljentyttären. Ismo ja Siru luulivat pitkään Salon olevan Toivio, mutta asia paljastui oikean Liisa Toivion ilmaantuessa Ismon luokse. Ismo menetti Liisan takia Sirun huoltajuuden, ja Siru joutui muuttamaan Kyyjärvelle. Ismo tutki salaa Liisan rikollista entistä elämää poliisi Antti Polvijärven kanssa tarkoituksenaan saada Liisa vankilaan. Ismo kuitenkin luopui suunnitelmasta ja alkoi elää sopusoinnussa Liisan kanssa, kunnes Liisa jätti Ismon syyttäen tätä aiheettomasti väkivallasta Severi Sievistä kohtaan. Myöhemmin pari palasi yhteen, ja Liisa kosi Ismoa. Kun Ismo sai tietää syövästään, hän jätti Liisan alttarille ja väitti, ettei enää rakasta tätä.


title: Ismo Laitela

text: Kristiinan lähdettyä Pihlajakadulta Ismo oli jonkun verran yksinäinen. Kallen jouduttua kidnapatuksi keväällä 2017 Liisa palasi kuvioihin. Hän nimittäin uskoi, että kidnappauksen takana oli Mikael Salo, Liisan ex-mies. Kidnappaus lopulta paljastui vain juoneksi saada Mikael kiinni. Ismo ja Liisa päätyivät suutelemaan ja Ismo alkoi elätellä toiveita yhteisestä tulevaisuudesta. Niinpä hän esitteli Liisalle löytämänsä tilan Ismon ja Liisan valinta-nimiselle kaupalle. Liisa kuitenkin tyrmäsi Ismon idean vaatien, että parin täytyy muuttaa yhdessä ulkomaille, mikäli he haluavat yhteisen elämän. Ismo oli jo melkein lähdössä Liisan kanssa Italiaan, mutta päätti lopulta jäädä Helsinkiin, joten Liisa lähti matkalle yksin.


title: Ismo Laitela

text: Parannuttuaan syövästään Ismo osti Isabellalta osuuden majatalo Amandasta ja alkoi työskentellä Helena Kuulan kanssa. Kaksikon välille kehittyi suhde ja he alkoivat seurustella. Samanaikaisesti Ismon kuolleeksi luultu vaimo Liisa, joka käytti nimeä Kristiina Pohjonen, ilmestyi kuvioihin. Helena oli huolissaan ja kertoi Ismolle Kristiinasta. Ismo tajusi myöhemmin rakastavansa myös Kristiinaa ja aloitti kaksoissuhteen sekä Kristiinan ja Helenan kanssa. Kun Ismon toimet paljastuivat, Helena ja Kristiina lopettivat suhteensa Ismoon.


title: Ismo Laitela

text: Jutta Korhonen tuli sattumalta Ismon kaupalle ja heillä oli erimielisyyksiä, koska Ismon kaupassa myytävä mango oli Jutan mielestä liian mätäinen. Sittemmin Ismolle selvisi Jutalle tehty sukupuolenkorjaus, mistä ja heille syntyi lisää erimielisyyksiä. Myöhemmin he alkoivat tietämättään toistensa oikeita henkilöllisyyksiä jutella nettideittipalvelussa ja molemmat ovat hieman ihastuneita toisiinsa. Myöhemmin he suutelivat ja nykyään he seurustelevat.


title: Ismo Laitela

text: Ismo ja Dahlia Mustavaara tapasivat Ismon kaupassa. Alussa Dahlia kritisoi Ismon kaupan valikoimaa, Ismo taas sai selville Dahlian henkilöllisyyden ja raivostui Dahlialle. Myöhemmin he sopivat ja alkoivat tapailla.


title: Ismo Laitela

text: Ismo on ehtinyt elämänsä aikana toimia monessa ammatissa ja kokeillut kestävyyttään monella eri alalla. Hän aloitti mainosalalla ja menestyi kekseliäiden ideoidensa ansiosta. Kun Liisa, Ismon silloinen vaimo kuoli, hänen yrityksensä IL-mainos meni konkurssiin. Konkurssin takia Ismo muutti kerrostaloasuntoon Helsinkiin. Hän avasi Ismon valinta -pikkukaupan ja alkoi yksityisyrittäjäksi. Ismon Valinta menestyi hyvin, kunnes lähettyville perustettiin halvempi kauppa, ja niin Ismo myi kauppansa tanskalaiselle Stellans-ketjulle. Vielä myynnin jälkeenkin hän yritti jatkaa kauppiaan uraansa toimimalla uudessa kaupassa myyjänä, mutta kyllästyttyään tähän hän sopi työpaikkojen vaihdosta ystävänsä Seppo Taalasmaan kanssa. Seppo oli Pihlajakadun kiinteistöjen pitkäaikainen talonmies ja myös vaihtelun tarpeessa, joten pian Ismo nähtiin haravoimassa pihaa ja tekemässä muita ”hanttihommia”. Ismo palkkasi avukseen Taneli Halosen. Talonmiehen työt eivät kauan miellyttäneet Ismoa, jolle tuli tilaisuus hakea töihin Snow Teamiin. Ismon vanhat markkinointialan taidot eivät olleet vuosien saatossa kadonneet, ja hän sai paikan huolimatta siitä, että kilpailijana oli firman entinen työntekijä Ossi Puolakka. Toimitusjohtaja Elina Taalasmaan muuttaessa Tampereelle hän luovutti toimitusjohtajan paikan Ismolle. Ossi kiristi Ismoa saatuaan tietää tämän harrastamista uhkapeleistä, eikä Ismo voinut tehdä muuta kuin erota ja luovuttaa paikan Ossille. Ismo työskenteli hetken Sepon alaisuudessa Stellansissa ja jakeli ilmaislehtiä. Sepon vetäydyttyä kauppiaan toimesta Tanja Jääskeläinen osti kaupan ja nimitti Ismon myymälävastaavaksi. Pian Stellansiin otettiin töihin Noora Autio, joka suunnitteli ottavansa lopputilin jo ensimmäisenä työpäivänään Ismon lapsellisen käytöksen takia. Kun Tanja nimitti Nooran esimieheksi, Ismo jätti Stellansin väliaikaisesti.


title: Ismo Laitela

text: Ismon Valinta oli kulmakauppa, jonka Ismo perusti muutettuaan Pihlajakadulle. Hän pyöritti sitä itse ja istui pitkää päivää tiskin takana. Usein apuna toimivat lapset Kalle ja Miia. Lapsien katkaistua yhteydet Ismoon tämä joutui palkkaamaan avukseen Jaana Niemisen. Yhdessä he jatkoivat kaupanpitoa, ja mukaan tulivat myös Jaanan lapset Aamu ja Teemu. Teemu keksi hankkia Ismon valintaan tietokoneet internet-yhteyksineen. Ismo oli aluksi epäileväinen, mutta suostui Teemun luvattua vastata asiasta. Teemu sai potkut riitauduttuaan Miian kanssa ja paikalle palkattiin Aamu, joka hyödynsi työssään juuri veljeltään oppimiaan asioita. Kaupan ylläpito kävi kuitenkin yhä raskaammaksi. Lähistölle oli perustettu yhä useampia marketteja, jotka vetivät asiakkaita halvoilla hinnoillaan ja suurella valikoimallaan. Ismo päätti lyödä hanskat tiskiin ja lopulta myi valintansa Stellans-kauppaketjulle. Jaanan kanssa seurustellessaan Ismo oli aikeissa vaihtaa nimen Jaanan valinnaksi, mutta omantunnontuskista pettämisensä vuoksi kärsinyt Jaana ei tähän suostunut. Myöhemmin kaupan omisti Tanja Jääskeläinen, ja työntekijöinä olivat Ismo ja Iiris Kaukovaara. Tanjan poistuttua sarjasta Ismosta tuli kauppias, mutta hän sai kuitenkin potkut unohtaessaan lukita kaupan oven.


title: Ismo Laitela

text: Ismo oli välillä töissä Glub Geelin portsarina.


title: Ismo Laitela

text: Välillä kun Seppo ja Ulla työskentelivät Stellansissa ja myöhemmin Stellansin lopetettua, Ismo työskenteli Talotaikureissa.


title: Ismo Laitela

text: Ismo oli Snow Teamissä toimitusjohtajana jonkun aikaa.


title: Ismo Laitela

text: Ismo tutustui Talotaikureiden työkeikalla Elsa Toivioon, lähikaupan omistajaan. Ismon kävi sääliksi vanhaa Elsaa, joka piti yksin pientä kauppaa, joten Ismo tarjoutui kauppaan apulaiseksi. Elsa kuitenkin menehtyi pian ja oli juuri ennen kuolemaansa testamentannut koko omaisuutensa Ismolle. Lain mukaan osa perinnöstä kuului Elsan tyttärelle Liisalle. Ismo muutti Elsan kulma -nimisen kauppaliikkeen ensimmäisen kauppansa nimen mukaisesti Ismon Valinnaksi.


title: Ismo Laitela

text: Kauppa sai loppunsa, kun Tale Taalasmaa ja Siru Honkanen sekä heidän ystävänsä Iida Mustonen ja Janne Haukkala olivat pelaamassa kaupassa spiritismipeliä. Ennen heidän tuloansa Topi Nylund ja Sergei Kuula olivat tainnuttaneet Heidi Aaltosen tajuttomaksi ja teipanneet tämän kaupan takahuoneeseen varastaessaan pakettia, joka oli vahingossa joutunut Heidille. Kesken spiritismipelin Heidi tuli tajuihinsa ja päästi vaimean avunpyynnön. Nuoret pelästyivät ja paetessaan he kaatoivat vahingossa kynttilän. Pian Jiri Viitamäki ja Niko Vainio näkivät Ismon valinnan ilmiliekeissä, ja Jiri pelasti tajuttoman Heidin kaupalta. Kaupan olisi voinut vielä korjata, mutta kiinteistön vuokraaja ei halunnut jatkaa sopimusta. Ismo pelasti kaupasta veikkauspöydän, joka oli ollut Ismolla ensimmäisestä Ismon valinnasta lähtien.


title: Ismo Laitela

text: Ismon valinnan tulipalon jälkeen Ismon elämänhalu ja mieliala olivat vaakalaudalla. Liisa Salon kävi Ismoa sääliksi ja hän halusi piristää miestä. Niinpä Liisa osti Ismolle R-kioskin, jossa myös Liisa aloitti työt. Myös vanha veikkauspöytä pääsi R-kioskiin. Liisa joutui kuitenkin myymään kioskin, koska hänen täytyi saada rahaa ex-miehelleen Mikael Salolle.


title: Ismo Laitela

text: Ismon menetettyä R-kioskin Helena palkkasi hänet Majatalo Amandaan töihin. Sinne hän järjesti karaokelaitteet Isabellan vastustuksesta huolimatta. Lopulta Isabella suostui karaokeiltaan, ja Helena pyysi Ismoa tilaisuuden isännäksi. Isabella oli myöntänyt saman pestin Ossille, joten Ismo ja Ossi päätyivät juontamaan illan yhdessä. He riitelivät jatkuvasti, mutta tästä Helena oli vain innoissaan, sillä Amandan asiakasmäärä lisääntyi paljon sen ansiosta. Ismo ja Ossi päättivät pistää pystyyn sivubisnekseksi Duo Osmo -yhtyeen. Kun Isabella lähti sarjasta, hän myi osuutensa majatalosta Ismolle. Myöhemmin, kun Ismo uskoi joutuvansa vankilaan Heikki Pohjosen murhasta, hän myi osuutensa Jiri Viitamäelle.


title: Ismo Laitela

text: Ismo ja Ossi pitivät yllä Duo Osmo -yhtyettä. He palkkasivat managerin ja keikkailivat pääasiassa Amandassa. Kun Ismo ja Ossi kerran olivat suunnitelleet keikkaillalle koreografian lauluesityksilleen, Liisa ja Kalle päätyivät koeyleisöksi. Heitä duon kompurointi vain huvitti, mistä Ismo ja Ossi harmistuivat. Ismo loukkaantui siinä määrin, että ajautui jälleen riitoihin Kallen kanssa, ja oli jo vetäytymässä duosta. Liisan ja Ossin juonella isä ja poika saatiin jälleen väleihin, ja Ismo oli taas innokkaasti palaamassa duoon. Ossi kuitenkin kertoi, että heidän managerinsa Heka oli huijannut keikkarahat ja paennut. Yhtiössä, jossa Heka oli töissä kerrottiin ettei rahoja voida palauttaa, sillä sopimus Ismon, Ossin ja Hekan välillä ei noudattanut talon käytäntöjä. Toisin sanoen Duo Osmon pitäisi hoitaa sovitut keikat ilman palkkiota. Duo Osmo on julkaissut ”Parivaljakko”-singlen ja saaneet sen myötä suosiota. Singleä alettiin kuitenkin myydä WC-paperin kylkiäisenä ja fanit saivat tietoonsa Ismon väkivaltaisen menneisyyden. Ismo ja Ossi päättivät lopettaa yhtyeen toiminnan.


title: Ismo Laitela

text: Helmikuussa 2017 Jiri Viitamäki tarjosi Ismolle Cafe Moosesta töitä ja Ismo otti työn vastaan. Kun Ismo avasi uuden kaupan, hän lopetti työt Moosessa.


title: Ismo Laitela

text: Toukokuussa 2017 esitetyssä jaksossa Ismo vuokrasi Pihlajakadun läheltä erään sopivan liiketilan perustaakseen sinne kaupan Liisa Salon kanssa. Liisa ei kuitenkaan halunnut jäädä Suomeen pitämään kauppaa, ja hän houkutteli Ismoa muuttamaan Italiaan. Ismo jäi kuitenkin Helsinkiin ja Liisa muutti pois, koska he halusivat elämältä ihan eri asioita. Liisan lähdöstä huolimatta Ismo kuitenkin halusi perustaa vuokraamaansa liiketilaan uuden kaupan, ja hän neuvotteli siitä Ulla Taalasmaan ja Gunnar Mustavaaran kanssa. Ismo antoi kaupalle nimeksi jälleen Ismon Valinta. Ismon uupumuksen takia Ulla, Gunnar, Tale, Sanni, Kari, Linda, Sebastian ja Sergei avasivat kuitenkin kaupan hänen puolesta.


title: Ismo Laitela

text: Marraskuussa 2018 esitetyssä jaksossa Ismo lopetti Ismon Valinnan ja perusti sen tilalle Delismon.


title: Ismo Laitela

text: Ismo halusi myydä AP Isolalle suunnittelemaansa Niksi-Ismo-televisio-ohjelmaprojektia, missä hän esitteli kameran edessä kotiniksejä. Idean hän sai Maarit Salinilta. AP ei kuitenkaan hyväksynyt Ismoa ja halusi, että ohjelmassa esiintyisi Seppo Taalasmaa. Tilanteesta syntyi Ismolle ja Sepolle pieni riita.


title: Ismo Laitela

text: Stellansin lopetettua Ismo suunnitteli Ismo Deli -nimistä lähikauppakahvilaa ja käytti siinä Joonatan Sievisen ja Heidi Aaltosen apua. Projektia ei ikinä toteutettu. Ensimmäiselle vuokratilalle Ismolla ei ollut tarpeeksi rahaa. Toisesta vuokratilasta hänelle valehdeltiin, että se on vuokrattavana, todellisuudessa sen omistaja ei halunnut vuokrata tilaa, vaikka Ismo sai alkupääomaa pesämunaksi Amanda-päivästä lahjoitukseksi Helena Kuulalta.


title: Ismo Laitela

text: Vapaa-ajallaan Ismo käyttää rentoja, käytännöllisiä vaatteita. Hänen yllään on nähty ainakin ruutupaitoja ja farkkuhousuja. Talonmiehen töitä tehdessään hän käytti usein tuulipukua. Entisessä työssään Snow Teamissa projektipäällikön oli pukeuduttava siististi, ja useimmiten Ismo nähtiin tyylikkäässä mustassa puvussa. Ismolla oli pitkään lyhyt, vaaleanruskea kampaus. Hän on ollut syövän takia kalju ja nykyisin hänellä on harmaat hiukset. Samaa nahkatakkia Ismo on käyttänyt sarjan ensimmäisistä jaksoista asti.


title: Ismo Laitela

text: Ismo lapsineen asui sarjan alussa asunnossa B 7, johon sittemmin muuttivat Sieviset. Sisustusta on muutettu ajan kuluessa ja omistajien vaihtuessa. Ismon aikana asunnon sisustuksessa oli paljon maanläheisiä värejä, kuten ruskean eri sävyjä. Vanhahtava tyyli ei juuri muuttunut Jaana Niemisen muutettua asuntoon, mutta Sievisten myötä asunto koki suuren muodonmuutoksen. Muun muassa punainen sohva ja Marimekon unikkokuosinen televisiovastaanotin ovat heidän tuomiaan. Keittiön ja olohuoneen välinen väliseinä purettiin. Tapetitkin laitettiin vaihtoon, ja asunnosta tuli valoisampi sekä huomattavasti avaramman oloinen. Ismon aikaisen kodikkuuden on sanottu lähteneen sen mukana.


title: Ismo Laitela

text: Ismo omisti myös omakotitalon Keravalla. Seuran puutteessa hän ei viihtynyt siellä kovin kauan. Hänen seuraava kotinsa oli Jaanan omistama Pihlajakadun asunto, jossa Ismo asui Jaanan perheen kanssa.


title: Ismo Laitela

text: Ismon seuraava asunto, B 3, oli varsin pieni, mutta ei hän oikeastaan isompaa tarvinnutkaan, koska Miia oli kuollut ja Kalle asui ulkomailla eikä Ismolla ollut seuraa. Keittiö ja olohuone olivat samassa tilassa. Varsinaista makuuhuonetta ei ollut, vaan Ismo nukkui alkovissa. Yksin asuneella Ismolla ei ollut tarvetta kuin välttämättömille tavaroille ja niinpä asunnossa oli oikeastaan vain perusasiat, kuten sohva ja ruokapöytä. Kellarin vanhan biljardipöydän Ismo pelasti asuntoonsa, jossa se vei paljon tilaa. Myöhemmin rahavaikeuksien vuoksi Ismo myi biljardipöydän hyvään hintaan. Peliriippuvainen Ismo pelasi asuntonsa ja suostutteli siksi Tanja Jääskeläisen yhteenmuuttoon. Ismo ehti asua hetken Tanjan luona, kunnes Ossi Puolakka paljasti Tanjalle Ismon pelaamiset, jolloin Tanja ajoi Ismon pois luotaan, ja Ismo pakeni Taalasmaille. Ismo joutui muuttamaan Taalasmailta heidän saatua selville Ismon ryöstäneen asunnon heidän lomamatkansa aikana. Ismo joutui viettämään yönsä saunassa tai pankkiautomaatin suojissa. Hän yritti muuttaa asuntolaan huonoin tuloksin ja päätyi asumaan telttaan. Lopulta Tanja antoi Ismolle anteeksi ja otti tämän asumaan luokseen, kunnes Ismo löi Juulia Autiota. Se oli Tanjalle liikaa, minkä jälkeen Ismo vietti pari yötä Stellansin lattialla.


title: Ismo Laitela

text:
Seuraava majapaikka oli Ismon alkuperäinen koti, jossa hän asui Lasse ja Paula Sievisen kanssa, mutta joutui muuttamaan, kun hänen väkivaltainen taustansa tuli esiin. Ismo muutti takaisin Taalasmaille, mutta Noora Aution saatua luvan muuttaa asuntoon Ismo joutui jälleen lähtemään. Kukaan ei halunnut vuokrata asuntoa Ismolle, jolla oli merkintä luottotiedoissaan. Ismon kanssa ystävystynyt Helena Kuula ehdotti vuokraavansa hänelle asunnon Helsingin keskustasta. Ismon ihastuttua Salla Mattilaan hän muutti tämän luokse.
Ismon ja Sallan erottua ja Sallan myytyä asuntonsa Ismo joutui palaamaan Taalasmaille. Ismo ystävystyi vanhan kauppiaan, Elsa Toivion, kanssa, mutta tämä menehtyi pian sydänkohtaukseen. Elsa testamenttasi koko omaisuutensa Ismolle. Pian selvisi, että Elsalla on Liisa-niminen tytär, joten perinnöstä kuului vain puolet Ismolle. Kaikki tosin luulivat, ettei Elsalla ollut muuta omaisuutta kuin kauppa, kunnes Ismo löysi Elsan rahakätkön. Ismo olisi halunnut pitää rahat, mutta Seppo Taalasmaa sai Ismon ymmärtämään sen olevan väärin. Perunkirjoituksessa Ismolle selvisi, että Elsan tallelokerossa oli teollisuusosakkeita, joiden arvo oli lähes kolme miljoonaa euroa, joista puolet kuului Ismolle. Ismo päätti sijoittaa rahat asuntoon ja osti Lahteen muuttaneiden Kaukovaarojen asunnon B 9. Samaan asuntoon Ismon kanssa muutti myöhemmin Elsan tyttäreksi tekeytynyt Liisa Salo.
Ismon ja Liisan asunto koki vesivahingon, ja he joutuivat muuttamaan Sievisille Lasse Sievisen lähdettyä ulkomaille. Kun Severi Sievinen väitti Ismon pahoinpidelleen häntä, Suomeen palannut Lasse hääti Ismon pois, ja tämä muutti väliaikaisesti majatalo Amandaan ja sittemmin Taalasmaille. Syövästä parannuttuaan Ismo muutti takaisin omaan asuntoonsa. Myöhemmin hänen kanssaan sinne muuttivat Kristiina, Kalle ja Sanni. Sanni sai velipuolensa Kallen poikaystävän Larin kanssa lapsen, jonka nimeksi annettiin Ilja. Kalle muutti yhteen Larin kanssa ennen kuin tiesi lapsen olevan Larin, mutta ennen Larin ja Kallen häitä Lari lähti Pihlajakadulta Kristiinan painostamana. Myöhemmin Iljan isyys paljastui kaikille. Ilja ja Sanni asuivat aluksi Ismon ja Kristiinan luona, mutta Kristiinan saatua muistinmenetyksen, ei Kristiina heitä enää muistanut ja heidän oli pakko muuttaa Kallen luo. Ismo ja Kristiina jäivät asumaan kahdestaan. Kun Kristiinan muisti palasi, ja hän tajusi miten Ismo oli pitänyt häntä vankinaan tämän asunnossa, Kristiina muutti Kallen luokse. Ismo majoitti Aki Nikkisen asuntoonsa, mutta tämä järjestely ei kestänyt kauaa. Myöhemmin, Kristiinan lähdettyä Pihlajakadulta Kalle muutti Ismon luo. Seppo Taalasmaan palattua Helsinkiin syksyllä 2017 Ismo majoitti hänetkin asuntoonsa toistaiseksi.


title: Ismo Laitela

text: Alkuaikoina arvoissaan vanhoillinen Ismo tuli esille enemmän lastensa Miian ja Kallen juonikuvioiden kautta. Isänä hän oli ankara ja toisinaan väkivaltainen lapsiaan kohtaan. Hän oli rasistinen ja muukalaispelkoinen mies, jolle oman pojan homoseksuaalisuuden ja tyttären tekemän abortin hyväksyminen oli vaikeaa. Väkivaltaa hän ei epäröinyt käyttää, oli kyseessä sitten oma lapsi, avovaimo, tytärpuolen poikaystävä tai naisystävän tytär. Miian kuolema oli Ismolle kova paikka.


title: Ismo Laitela

text: Ismo Laitelan hahmon kehittyminen lienee selkein koko sarjassa. Hän on vuosien varrella kypsynyt ja rauhoittunut, vaikka vieläkään hänen ei ole helppoa hyväksyä erilaisia ihmisiä. Hän on myös olkapää, jota vasten useat ovat vaikeina aikoina oppineet nojaamaan. Keskustelukumppanina Ismo on toiminut muun muassa entiselle pomolleen Elina Taalasmaalle ja ystävälleen Paula Lepistölle.


title: Jesse McCartney

text: Jesse Abraham Arthur McCartney (s. 9. huhtikuuta 1987 New York, Yhdysvallat) on yhdysvaltalainen laulaja ja näyttelijä. Hän on ollut mukana monissa televisiosarjoissa kuten "Kova laki", "Summerland", "Zackin ja Codyn viiden tähden elämää", "Hannah Montana" ja "All My Children".


title: Jesse McCartney

text: Vuonna 1999 McCartneyn näytellessä "All My Children" -sarjassa Edel Entertainment ryhtyi kokoamaan uutta poikabändiä. ’N Sync oli osoittanut huimalla suosiollaan, että poikabändeille oli selvä tilaus Yhdysvalloissa, ja näille markkinoille oli saatava yrittäjiä. McCartney, joka oli aiemmin laulanut Sugar Beats -nimisessä lastenyhtyeessä, päätti kokeilla onneaan ja hänet valittiin 5 000 hakijan joukosta viisihenkiseen poikabändiin. Yhtye sai nimekseen Dream Street, ja se julkaisi esikoislevynsä kesällä 2001. Yhtye nousi Yhdysvalloissa heti listoille ja myi kultaa. Suosiostaan huolimatta yhtye lopetti samana vuonna riitauduttuaan tuottajien kanssa.


title: Jesse McCartney

text: Dream Streetin hajottua McCartney lähti tekemään omaa sooloprojektiaan. Hänen ensimmäinen sooloalbuminsa "Beautiful Soul" julkaistiin vuonna 2004. Albumi on myynyt tähän päivään mennessä tuplaplatinaa. Syyskuussa 2006 McCartneylta julkaistiin toinen albumi, "Right Where You Want Me". Sitä ennen McCartney teki ensimmäisen varsinaisen elokuvaroolinsa independent-elokuvassa "Keith", joka sai kuitenkin ensi-iltansa vasta vuonna 2008.


title: Jesse McCartney

text: Syksyllä 2007 McCartney kirjoitti yhteistyössä OneRepublic-yhtyeen Ryan Tedderin kanssa Leona Lewisin esikoisalbumille "Spiritille" hittikappaleen ”Bleeding Love”.


title: York (suku)

text: York oli ruusujen sodassa (1455–1485) Lancasterien ohella toinen Englannin valtaistuinta tavoitellut suku. Se oli Lancasterien tavoin Plantagenet-suvun haara. Yorkin suku muodostui Edvard III:n pojan, Yorkin herttuan Edmund Langleyn, jälkeläisistä.


title: York (suku)

text: Yorkilaiset saavuttivat ruusujen sodassa aluksi voittoja ja kolme yorkilaista nousi kuninkaaksi. Yorkilaiset kuitenkin hävisivät sodan viimeisen vaiheen 1480-luvulla. Rikhard III:lla oli useita vihollisia, etupäässä Lancastereiden kannattajia, jotka tukivat Henrik Tudoria, sillä alun perin walesilainen Tudor-suku oli läheistä sukua Lancastereille kuningas Henrik VI:n sisaren Margaretin ja Edmund Tudorin kautta. Tudor-vallankaappaus epäonnistui syksyllä 1483, mutta vuonna 1485 Rikhard ja Henrik kohtasivat Bosworthin taistelussa, jossa monet Rikhardin kannattajista vaihtoivat puolta ja Rikhard sai surmansa. Rikhard oli viimeinen Plantagenet-suvun kuningas ja viimeinen Englannin taistelussa kuollut kuningas.


title: York (suku)

text: Henry Tudor avioitui Edvard IV:n vanhimman tyttären, Yorkin Elisabetin, kanssa ja yhdisti näin kaksi kilpailevaa sukua keskenään. Kuninkaana hänet tunnetaan Henrik VII:nä, vuoteen 1603 asti hallinneen Tudor-suvun hallitsijadynastian perustajana.


title: York (suku)

text: Yksi Yorkin suvun tunnuksista oli valkoinen ruusu, jota Yorkshiren kreivikunta yhä käyttää.


title: Kääpiöluppakani

text: Kääpiöluppakani eli kääpiöluppa on pienin Suomessa tavattava luppakorvainen lemmikkikanirotu. Se kuuluu kääpiökanirotuihin. Rodun kehittäjä on Adrian De Cock, ja rotu hyväksyttiin sen kotimaassa Hollannissa 1964. Pohjoismaisessa standardissa se tunnistettiin 1972.


title: Kääpiöluppakani

text: Kaikki standardin värit ja kuviot ovat hyväksyttyjä kääpiöluppalla. Lupilla esiintyy myös erilaisia turkkimuunnoksia, kuten fuchs (nykyään oma rotunsa Kasmirluppa), rex, satiini ja angora. Kääpiöluppien ihannepaino on 1,4–1,9 kilogrammaa ja niiden ruumis on melko lyhyt ja pää pyöreä. Kääpiöluppa on yleiseltä luonteeltaan melko rento.


title: Kääpiöluppakani

text: Kääpiöluppa on ollut yleisin kanihypyssä käytetty rotu, ja ne sijoittuvat tilastojen mukaan siinä hyvin. Tämä saattaa johtua niiden rohkeudesta, rennosta luonteesta sekä uteliaisuudesta. Nykyään on ristiriitaisia mielipiteitä lyhytrunkoisen kanin käytöstä esteillä ja estekaniristeytyksiä kasvatetaan radoille.